cyanic-selkie/wikianc huggingface dataset:
鐵達尼二號
落水啟航
原計劃響2016年落水行船，但已經宣佈押後. 條航線將會按返以前1912年行嘅鐵達尼號條線噉行. 佢係從英國嘅修咸頓開始，一直去到美國嘅紐約市為止.
渭城區
渭城區係中國陝西咸陽一個市轄區，總面積272平方公里，人口39萬.
長沙黃花國際機場
長沙黃花國際機場係中國湖南長沙嘅國際機場，1989年起好.
英國皇家空軍
英國皇家空軍（英文：Royal Air Force），係英國軍隊嘅航空作戰部門，響1918年4月創立. 英國皇家空軍係世界上第一支獨立軍種嘅空軍 ，有1000架以上嘅飛機.
窩伊謝
窩伊謝（波蘭文：Wojciech，），係一隻響第二次世界大戰期間屬於波蘭流亡政府第2兵團第22砲兵運補連正式編制嘅一隻敘利亞棕熊. 喺卡西諾戰役，窩伊謝幫尐士兵搬彈藥.
窩伊謝嘅名美式英文嘅串法係「Wojtek」 ，英式英文則串做「Voytek」. 佢嘅波蘭文名「Wojciech」係一個古老嘅斯拉夫人名，意思係「享受戰爭嘅人」或者「面帶微笑嘅戰士」.
早期
響1942年，一位住喺伊朗嘅男仔捉咗當時啱啱學識行路嘅窩伊謝，又將佢賣畀駐紮喺附近嘅波蘭部隊. 由於佢毛茸茸嘅外表加上蹣跚嘅形態，當地官兵同附近民眾好中意窩伊謝. 當時，因為窩伊謝未滿一歲，尐士兵俾奶佢飲. 後來，士兵開始畀生果、果醬、蜂蜜同糖漿佢食，有時候重會畀佢飲啤酒同埋食煙.
之後，窩伊謝跟住部隊從伊朗移去伊拉克，又遷移過去敘利亞、巴勒斯坦、埃及同意大利南部. 響由埃及移防意大利之前，由於友軍英國第8軍團唔肯畀隻熊上船，指揮官將佢列為部隊正式編制成員，又將佢個名改做窩伊謝，享有軍階同軍餉.
打仗嗰陣
隨住卡西諾戰役爆發，移防到意大利南部嘅波蘭部隊投入戰場，由五月中開始頂替已經傷亡慘重嘅英國第78步兵師. 窩伊謝因為好大力而被訓練搬運各種重要補給品，尤其係砲彈之類嘅重嘢. 窩伊謝從來未試過跌嘢，亦都無俾槍砲聲嚇親，因此指揮總部特別嘉許，重將第22砲運連嘅徽章改做一隻抱着砲彈嘅熊.
1945年，第二次世界大戰接近尾聲，第22運輸連俾人調咗去蘇格蘭駐紮，當地居民同媒體都好中意窩伊謝. 波蘭－蘇格蘭文化協會（Scottish Polish Cultural Association）頒發窩伊謝「榮譽會員」嘅資格，以示對佢嘅喜愛同崇敬. 大戰結束之後，隨住波蘭部隊嘅解編，好多官兵解甲歸國，無人照顧嘅窩伊謝俾人送咗去愛丁堡動物園，響當地度過餘生.
戰後生活
響動物園，窩伊謝係遊客嘅焦點，亦都會有以前嘅同袍探佢，而佢重會同探佢嘅士兵攞煙仔食.
窩伊謝最後響1963年12月過咗身，享年22歲；就一隻熊嚟講，已經算係長命. 窩伊謝過身嗰時重500磅，長六英尺.
Cirkut
Henry Russell Walter（），又叫Cirkut，係加拿大音樂製作人同詞曲作家.
拎
類:加拿大音樂製作人 類:加拿大詞曲作家
楊陵區
楊陵區係中國陝西咸陽一個市轄區，總面積135平方公里，人口22萬.
鬼上身
類型
唔係所有宗教都認為靈體純為善或者係惡，當嗰隻靈體被認定係邪嘅時候，多數會用「鬼上身」嚟形容；而通緊靈嗰陣啲靈體就會被當係善類. 其他用喺附身嘅術語有：巫毒、Yuwipi、受洗（於聖靈）.
宗教同科學角度
有啲宗教——特別係亞伯拉罕諸教——唔認「有益靈體」附身嘅講法. 如果佢哋接受附身嘅概念，佢哋自然會將附身當成邪惡. 好多宗教都用儀式嚟趕走上咗人身嘅邪靈，一般叫做驅魔.
洋
洋係離大陸遠啲嘅海，因為水面闊，所以叫洋. 廣東就有九洲洋、零丁洋、海南有九星洋.
極之大嘅洋叫大洋，有時都簡稱洋.
原意
洋原本指洋水，係條河來. 後尾形容水多嘅河叫洋.
[[Category:海]]
羅素
伯特蘭 亞瑟 威廉 羅素，羅素伯爵三世（Bertrand Arthur William Russell, 3rd Earl Russell，），OM，FRS，係個英國哲學家，邏輯學家，數學家，歷史學家，社會評論家. 佢成世人唔同時間，認為自己係一個自由主義、社會主義、和平主義者，佢亦承認，深層次來講，佢全部都唔係. 喺 Monmouthshire 出世，家族係英國顯赫嘅貴族.
羅素帶領二十世紀初嘅英國「對抗理想主義」. 羅素同埋佢前輩弗雷格（Gottlob Frege）、佢學生維根斯坦創立分析哲學. 亦譽為廿世紀首屈一指嘅邏輯學家. 佢夾埋 A.N.懷特海一齊寫嘅《數學原理》，企圖將數學建基於邏輯學. 佢嘅哲學散文 On Denoting 好多人認同係一個「哲學嘅範式」（paradigm of philosophy）. 羅素嘅理論同著作對邏輯學，數學，集合論，語言學，計算機科學，哲學，尤其是語言哲學，認識論，形而上學有相當大嘅影響.
羅素出名反戰，佢反帝國主義 ，亦因為喺第一次世界大戰嗰時為和平主義而入監. 之後. 佢反對希特拉、批評史太林極權主義，又抨擊美國介入越戰，重支持裁減核武. 1950年，羅素獲諾貝爾文學獎，嚟「表揚佢多變同重要著作之中，宣揚人道主義嘅理想同埋思想嘅自由」.
過濾
過濾（）係將液體、氣體或者超臨界流體入面嘅固體顆粒用有選擇透過性嘅材質（例如濾紙）隔返出嚟嘅過程，係實驗室合成同化工生產入面嘅常見步驟. 過濾之後得到嘅固體叫做濾渣.
如果係將液體入面嘅固體隔出來，噉過濾之後得到嘅液體叫做濾液. 實驗室入面經常用到嘅過濾有常壓過濾同減壓過濾（又叫抽濾）兩種，前者係靠液體自身重力自然透過濾紙，後者係用泵將液體抽過濾紙. 實驗室合成多數用減壓過濾，因為速度快而且濾渣可以抽得比較乾. 根據實際需要，有時亦會將濾液保持喺一定溫度來過濾，分別叫做熱過濾同冷過濾. 兩者各有其應用. 例如前者可以避免降溫之後濾液入面嘅溶質結晶析出，後者可以避免唔穩定嘅化合物喺室溫條件下分解等等.
籃球
籃球係一種由兩隊參與嘅球類運動，每隊派出5個球員. 目的係將波射入對方球籃攞分，而且要阻止對方攞波同攞分. 球員可以將波向任何方面傳、投、拍或者運，但係要受到下列規則嘅限制. 但係籃球比賽嘅形式有好多款，就以而家流行嘅街頭三人籃球為例，係3打3嘅比賽，更加講究個人技術. 當今普遍認為最高水平嘅籃球比賽係俗稱NBA嘅美國國家籃球協會.
歷史
籃球喺1904年列入奧運嘅表演項目，而到咗1936年柏林奧運，更成為正式項目. 至於女子籃球就要到1976年蒙特利爾奧運先至成為項目之一.
球員同位置
喺籃球入面，球員嘅位置大致上分成以下呢五種：
玩法同規則
喺一場比賽入面，球證會首先喺中圈入面進行跳波，只要有其中一方嘅跳球球員拍到個波，場波就會開始. 球員要用一切合法嘅方法，將個波放入籃. 籃球規則講明，球員只可以用手打波，但唔可以用拳打，而蓄意用下肢掂波更加係違例. 有波嘅球員必須令到個波郁先可以帶波走，只可以單手拍波，而傳球同埋投籃就可以用雙手.
正規嘅球賽共分做四節，每一節10分鐘（NBA係12分鐘），如果唔可以喺法定時間入面贏波，就會進行加時，每節加時有5分鐘，如果重未分得出勝負，就會再加時，直到分出勝負為止.
比賽入面，每隊要喺24秒內進攻，如果未能夠喺24秒內將個波投入或者掂到對方球籃，就係違例，對方可以得到控球權.
球員投籃，成功嘅話一般都係2分，如果喺三分區（即係三分線以外）投籃成功嘅話，就會得到3分，而喺罰球情況下成功嘅會有1分.
有時雙方球員會同時爭奪（手掂住）籃球，又或者喺籃球規則中未能判斷控球權誰屬嘅情況下，球證會判雙方球員跳波. 以往跳波會喺最近嘅中圈或者罰球圈進行，由2003年開始，國際籃球規則開始採用球權輪替法，以加快比賽節奏.
犯規
國際籃球規則入面，犯規係指同對方球員嘅非法身體接觸或者違反運動道德嘅行為，每次被判犯規嘅球員都會記低，每個球員容許有5次個人犯規（NBA係6次），而個人犯規包括以下幾種：
活火山
活火山係火山一種，指而家重活躍緊嘅火山.
火山學嘅學者重未有一個共同明確嘅標準嚟判定一個火山係唔係活火山，尤其活火山嘅活動週期可能長達幾百萬年，人類紀錄中嘅火山活動對於火山種類嘅判斷意義可能唔大.
一般判定活火山，係以而家火山活動嘅情形嚟判斷，除咗噴發之外，其他活動嘅情形好似係造成地震、噴發氣體等等，都可能作為活火山嘅判斷標準.
睇埋
Volcano
鄂倫春族
鄂倫春族係中國其中一個少數民族，主要住喺黑龍江省同內蒙古，人口9千.
合肥新橋國際機場
合肥新橋國際機場係中國安徽合肥嘅國際機場，2013年起好.
我是歌手 (第三季)
《我是歌手》第三季，係中國大陸湖南衛視喺2015年第一季度播出嘅逢星期五晚後晚間檔音樂類真人騷節目，係2015湖南衛視節目巡禮重點推介嘅一檔節目，接檔節目《一年級》. 節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2014年12月20號喺湖南長沙HBS廣電中心錄製 ，同埋喺2015年1月2號夜晚10點首播.
《我是歌手第三季》加盟歌手依舊匯聚咗大中華地區同埋其他地區嘅知名歌手. 首發歌手包括中國大陸嘅韓紅、胡彥斌、孫楠、張靚穎、香港嘅古巨基、星加坡嘅陳潔儀同臺灣嘅黃麗玲. 補位歌手包括中國大陸嘅李健、韓國嘅鄭淳元同臺灣嘅蕭煌奇；踢館歌手包括中國大陸嘅李榮浩、譚維維同馬來西亞嘅李佳薇，加盟《我是歌手第三季》共13位. 呢季賽制較前兩季有啲唔同，新增新生代歌手「踢館賽」，補位歌手喺踢館歌手後.
2015年3月27號夜晚，歷時三個幾月嘅《我是歌手第三季》落下帷幕，最終韓紅贏咗其他參賽歌手，攞咗《我是歌手第三季》歌王，李健攞亞軍、鄭淳元攞季軍.
賽制詳情
第三季嘅賽制升級做「2+1」嘅全新模式. 「2」代表同前兩季一樣嘅排位賽同淘汰賽，有7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手. 排位賽冇淘汰，淘汰賽將淘汰一位歌手. 兩場競演累計得票率最低嘅歌手將被淘汰出7人陣容. 「1」代表新增嘅踢館賽，即喺淘汰賽後，在線嘅六位歌手會迎來一位新生代歌手挑戰. 簡單嚟講，賽制由原來嘅兩場一輪變做三場一輪.
頭兩場競演，由7位首發歌手競演，兩場競演累計得票率最低嘅歌手將被淘汰出7人陣容. 第三場競演將會係第一輪踢館賽，首位踢館歌手將會同首發六位歌手競演，如果踢館成功，喺嗰場競演贏咗一半嘅歌手，唱進前四名，加入在線歌手嘅陣容，嗰場競演排第尾嘅歌手將遭到淘汰，呢個時候第四場競演嘅歌手陣容將會係五位首發歌手、首位踢館成功歌手同首位補位歌手，而如果踢館失敗，踢館歌手將遭到淘汰，無緣接下來嘅競演，在線六位歌手將唔變到第四場同首位補位歌手競演.
喺第五場競演完成嘅時候，7人陣容無論係首位補位歌手同六位首發歌手定係首位補位歌手、首位踢館成功歌手同五位首發歌手，每位歌手都會有兩場（第四場同第五場）嘅成績，兩場競演累計得票率最低嘅歌手將被淘汰出7人陣容. 喺第五期，淘汰嘅歌手可能係一位首發歌手或首位踢館歌手更或者首位補位歌手. 噉樣過關嘅六位歌手就有更多嘅可能性. 之後嘅賽制將依照第三、四、五場嘅競演流程循環.
踢館賽
踢館歌手可以喺社交網站報名參加，呢個係製作單位規定嘅踢館報名方式，金曲獎新人得主李榮浩成為首個公開報名嘅歌手. 佢呢次舉動引發眾多新生代歌手報名，其中湖南衛視旗下超級女聲、快樂男聲、快樂女聲等超快系列選秀出身嘅多位歌手報名參加 ；而經由中國好聲音出道嘅眾位選手都群起報名，紛紛表達想參加節目嘅想法. 隨後我是歌手官方微博確認，喺網絡上報名參加節目嘅歌手超過60位，將從其中抽取一位作為代表參加節目.
參賽歌手投票環節
呢季喺觀眾聽審投票外新增參賽歌手投票環節，令彼此之間投票揀出歌手心中比賽嘅頭三位歌手，排名唔計入比賽成績，但係得到第一嘅歌手都會得到節目嘅獎品，如：獎狀、鮮花、錦旗、獎牌等.
賽果
注：
排位賽
呢期係我是歌手第三季首場競演、為第一輪排位賽. 第一期，喺北京時間2014年12月20號錄製、2015年1月2號夜晚10點喺湖南衛視首播. 首場競演歌手出場順序由觀眾投票決定，觀眾期待值越高嘅歌曲，歌手就越遲出場.
淘汰賽
呢期係我是歌手第三季第二場競演、為第一輪淘汰賽. 第二期，喺北京時間2014年12月28號錄製、2015年1月9號夜晚10點喺湖南衛視播出.
踢館賽
呢期係我是歌手第三季第三場競演、為第一輪踢館賽. 第三期，喺北京時間2015年1月8號錄製、2015年1月16號夜晚10點喺湖南衛視播出. 第一輪，由李榮浩參加踢館賽、為首位踢館歌手，最終以第六名踢館失敗.
排位賽
呢期係我是歌手第三季第四場競演、為第二輪排位賽. 第四期，喺北京時間2015年1月15號錄製、2015年1月23號夜晚10點喺湖南衛視播出. 第二輪，李健加入比賽、為首位補位歌手. 呢期競演歌手出場順序由上一期排名靠前嘅歌手優先揀.
踢館賽
呢期係我是歌手第三季第六場競演、為第二輪踢館賽. 第六期，喺北京時間2015年1月29號錄製、2015年2月6號夜晚10點喺湖南衛視播出. 第二輪，由譚維維參加踢館賽、為第二位踢館歌手，最終以第一名踢館成功，而古巨基呢場排包尾遭到淘汰.
淘汰賽
呢期係我是歌手第三季第八場競演、為第三輪淘汰賽. 第八期，喺北京時間2015年2月12號錄製、2015年2月20號夜晚10點喺湖南衛視播出. 呢期，張靚穎出場順序原本係1號、韓紅出場順序原本係4號、譚維維出場順序原本係2號、鄭淳元出場順序原本係5號，後來張靚穎同韓紅交換出場順序、譚維維同鄭淳元交換出場順序.
踢館賽（終極踢館賽）
呢期係我是歌手第三季第九場競演、為第三輪踢館賽（終極踢館賽）. 第九期，喺北京時間2015年2月13號錄製、2015年2月27號夜晚10點喺湖南衛視播出. 第三輪，由李佳薇參加踢館賽、為終極踢館歌手，僅僅以一票之差以第五名踢館失敗. 呢期係三季以來第三次出現並列排名同第一名至第五名競演歌手票數最接近嘅一場競演.
排位賽（終極排位賽）
呢期係我是歌手第三季第十場競演、為第四輪排位賽（終極排位賽）. 第十期，喺北京時間2015年2月26號錄製、2015年3月6號夜晚10點喺湖南衛視播出. 第四輪，蕭煌奇加入比賽、為終極補位歌手.
淘汰賽（終極淘汰賽）
呢期係我是歌手第三季第十一場競演、為第四輪淘汰賽（終極淘汰賽）. 第十一期，喺北京時間2015年3月5號錄製、2015年3月13號夜晚10點喺湖南衛視播出.
突圍賽
呢期係我是歌手第三季第十二場競演、為淘汰歌手、補位歌手同踢館歌手嘅突圍賽. 第十二期，喺北京時間2015年3月12號錄製、2015年3月20號夜晚10點喺湖南衛視播出. 經過四輪競演後，孫楠、黃麗玲、韓紅晉級決賽；陳潔儀、李榮浩、胡彥斌、古巨基、李佳薇、譚維維、蕭煌奇、鄭淳元、李健進入突圍賽，爭奪四個突圍名額. 張靚穎因為要去美國製作新專輯，3月11號發表聲明，唔再參加突圍賽. 呢期競演歌手出場順序係，踢館失敗嘅李榮浩同李佳薇只有1、2號位置可揀；在線歌手嘅李健、鄭淳元、蕭煌奇可隨便揀3－9號；非在線嘅四位歌手就抽籤揀剩返嘅位置. 最終，李健、譚維維、胡彥斌、鄭淳元突圍成功.
總決賽
呢期係我是歌手第三季第十三場競演、為總決賽. 第十三期，喺北京時間2015年3月27號夜晚7點30分喺湖南衛視採用直播形式播出.
總決賽：分做兩輪. 第一輪係「幫幫唱」環節，由歌手邀請幫唱嘉賓合演，排包尾嘅遭到淘汰. 第二輪就係獨唱，由剩餘嘅六位歌手根據第一輪排名以「首尾兩兩對陣」嘅方式做對決（即第三名對第四名、第二名對第五名、第一名對第六名），當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王.
第一輪
總決賽第一輪係「幫幫唱」環節，由歌手邀請幫唱嘉賓合演，排包尾嘅遭到淘汰. 呢輪競演歌手出場順序係，七位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面（七號揀六號、六號揀五號、五號揀四號、四號揀三號），直至剩餘一、二號，將會另作抽簽揀出呢輪嘅出場順序. 由於孫楠喺第一輪競演結束後宣佈退出比賽，令原本遭到淘汰嘅黃麗玲可以繼續競演.
第二輪
總決賽第二輪就係獨唱，由於孫楠喺第一輪競演結束後宣佈退出比賽，因此第二輪就自動變做「首尾兩兩對陣」嘅方式做對決，就唔使淘汰第一輪得票率最低嘅歌手（黃麗玲），當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王. 呢輪出場順序係，第三名對第四名、第二名對第五名、第一名對第六名.
歌王之戰
總成績得出前，主持人公佈「終極歌王候選人」為鄭淳元、李健同韓紅，最後韓紅以44.35%嘅得票率優勢擊敗李健嘅33.06%得票率同鄭淳元嘅22.58%得票率，攞《我是歌手第三季》歌王.
2015巔峰會
呢期係我是歌手第三季第十四場競演、為「2015巔峰會」. 第十四期，喺北京時間2015年4月3號夜晚10點喺湖南衛視採用直播形式播出. 呢季巔峰會，由第一季嘅黃綺珊、楊宗緯，第二季嘅韓磊、曹格、張杰、周筆暢，第三季嘅韓紅、李健、鄭淳元、黃麗玲、譚維維同胡彥斌共十二位歌手參加. 呢期出場順序係，兩隊各派一位歌手抽籤，抽到數字1嘅戰隊先派一位歌手出場而佢將會係第一個出場.
前期籌備
喺2015年湖南衛視招商會入面，第三季嘅獨家冠名權仲係被立白集團攞咗，以三億元人民幣攞咗冠名權 ，比第二季嘅高0.65億元，成為2015年湖南衛視三檔最吸金嘅節目之一，排喺《爸爸去哪兒》第三季（5億）同《快樂大本營》（3.5億）之後.
節目錄製前，網絡就開始盛傳韓紅參加比賽，但之後韓紅喺採訪到講明冇參加呢個比賽. 呢個舉動被外界認為係湖南衛視藉此炒作. 但喺節目嘉賓確認嘅時候，韓紅個名竟然喺榜上.
張靚穎原本從湖南衛視超級女聲出道，出道到依家星途順遂，依家係中國大陸其中一個最出名嘅歌手. 洪濤喺第二季嗰陣請過張靚穎，但都被佢拒絕. 喺第三季籌備嗰陣，外傳洪濤再次發起攻勢，多次以人情遊說請張靚穎參加. 喺11月嗰陣，張靚穎喺新專輯發佈會入面回應，話熱愛《我是歌手》嘅舞臺，但節目錄製期間同佢嘅行程發生衝突，否認參加節目. 之後有網民爆料，洪濤幾次遊說張靚穎參加，最終張靚穎12月11號喺新浪微博寫咗「我去」嘅字樣，答應參賽.
呢次經紀人首發共有8位，而歌手只有7位，所以喺歌手簽約環節中落單嗰一個人就會直接淘汰. 最後，沈夢辰無法順利同首發歌手簽約. 之後，李健作為首位補位歌手，沈夢辰被安排為佢嘅經紀人.
播出期間
競演規則講到明所有歌手由上台開始一直到唱到謝幕嘅過程入面唔畀講嘢，只可以用音樂去打動觀眾. 喺第五期競演入面，除咗主持人外嘅六位歌手入面，得兩位歌手尊重競演規則，其他四位歌手唱完後喺台上違規開腔. 即使總導演洪濤喺節目入面表現到同平時冇咩唔同，但根據記者從知情人士到知道喺宣佈競演名次前，洪濤首次喺錄製入面黑面，並鄭重重申《我是歌手》嘅競演規則，唔點名咁警告幾位歌手嘅競演表現. 隨後，洪濤通過佢嘅社交網站否認.
軼聞
喺首場競演完後，星加坡歌手陳潔儀唱嘅《心動》排包尾，引起網上熱烈討論. 但陳潔儀喺第二期節目翻唱張學友《心如刀割》，扭轉唔到劣勢，做咗首位淘汰歌手. 佢喺接受採訪嗰陣講咗自己被淘汰嘅原因：「可能從頭到尾的原因就是因為我不是競技歌手，愛聽我歌的人可能都宅在家裏，我不會責怪沒有投票給我的人. 」 儘管場內排名唔高，佢喺場外就格外火爆. 佢嘅演唱喺業內被認可，有好多業內人士喺微博到撐佢，仲攞到「不飆高音不炫技，用最真實的自己滋養聽歌者心靈」嘅好評. 喺香港，唱片行好快揾到佢嘅唱片庫存，擺咗喺「熱門」位置去賣. 有部分觀眾同埋音樂圈人都被陳潔儀吸引，都奉佢做摯愛. 但係，有傳佢翻唱《心如刀割》「成場都走晒音」，靠後制修正先播到. 喺現場睇錄影嘅記者仲話，首戰令人驚艷嘅黃麗玲第二戰出現咗一個驚悚嘅破音，但係播出時就一切正常，懷疑節目有修音. 新浪網認為，製作單位重金去請歌手，出於對佢哋嘅尊重，製作單位喺後期為保證節目質量同埋明星個人嘅形象的確會進行一定嘅加工，並指出第二季嘅品冠喺唱《我不難過》時都全程跑調，但播出時就變咗一切正常. 對於媒體報導同樂評人嘅講法，節目組並冇做任何回應. 而陳潔儀經紀公司就回應話：「潔儀在海外有很多大型成功演出，而在中國現場演唱不多，初期難免會讓這種報導有機會來溷淆沒聽過她現場的朋友，來對她的現場演唱產生質疑. 希望未來潔儀在中國能有更多現場演唱去讓大家直接認識她，而不用借由這些片面的報導. 」 另外，同樣係參賽歌手嘅張靚穎接受《廣州日報》記者微信採訪嗰陣，對於修音問題講咗：「不同的音樂有不同傾聽的環境，我不覺得電視對比現場有太大變動. 」
青年歌手姚貝娜因乳腺癌復發，2015年1月16號下晝4點55分喺北京大學深圳醫院病逝，得年33歲. 我是歌手第三季嘅官方微博發文悼念歌者姚貝娜，我是歌手節目組喺1月16號嘅節目入面增加紀念姚貝娜嘅內容，片尾播放紀念姚貝娜嘅視頻，仲以《生命的河》做嗰期節目片尾曲. 據佢嘅父親姚峰描述，姚貝娜生前諗過參加我是歌手，未能參加喺佢生前最大嘅遺憾. 之後喺第八期節目入面，佢生前嘅圈內好友譚維維唱咗佢生前曾喺《中國好聲音》第二季唱過嘅歌《也許明天》，嚟懷緬佢. 喺譚維維唱嘅《也許明天》入面，融入咗姚貝娜唱過嘅《Let It Go》同《魚》嘅旋律.
古巨基作為第三季節目主持人，喺唱完《愛與誠》之後，以風趣另類嘅主持風格令現場觀眾爆笑連連. 喺進行開場口播時，古巨基鄭重其事咁話：「下面一句話是總導演叮囑我要好好念的. 」然而略有緊張嘅佢仲係將「立白皂液洗護合一新升級」錯誤咁讀咗做「立白皂液洗護合一新專輯」，成為全場最詼諧嘅小插曲. 喺第一輪淘汰賽前，因張靚穎選唱張學友嘅粵語歌《餓狼傳說》，古巨基用手機幫佢糾正粵語發音，但係被虧佢學粵語歌嘅速度比佢學國語歌更快 ，後來正式授課反而似嚴師. 喺2月6號播出嘅第二輪踢館賽入面，古巨基首次排第尾，由於譚維維以第1名踢館成功，令佢成為節目史上首位遭到淘汰嘅主持人.
突圍賽開始前，張靚穎通過公司少城時代發布聲明，宣佈退出比賽. 佢嘅工作人員接受騰訊娛樂采訪時話，佢今年即將發行英文專輯，有大量製作需要喺海外完成，同埋突然接收到重要工作邀約，時間無法配合因此不能繼續參賽. 但網民依然對佢嘅退賽理由有好多意見. 而《我是歌手》節目組喺第一時間就回應支持同理解佢嘅決定，期待未來嘅合作. 比賽完咗幾個月後，佢終於講返佢無法參加突圍賽嘅原因喺由於接到演唱荷里活影片《終結者：創世紀》全球主題曲嘅邀請，仲解釋當時出於片方嘅保密協議無法向觀眾進行詳細說明.
總決賽第一輪競演結束後，孫楠宣佈退出比賽，希望將爭奪歌王嘅機會留給其他歌手，引發現場一片譁然. 後來導演組決定尊重孫楠決定，根據除去孫楠成績後嘅排名進行第二輪比賽，都即係除咗孫楠外嘅歌手全部進入第二輪比賽，結果第二輪比賽順序變做：胡彥斌對決鄭淳元，譚維維對決李健，韓紅對決黃麗玲. 好多觀眾批評孫楠嘅呢個行為不負責任，仲引發咗線民對各種「內幕」嘅猜測. 而主持人汪涵臨危不亂，撐場三分鐘，畀節目組留出咗臨時修改流程嘅寶貴時間，獲得唔少同行同埋線民嘅讚揚.
喺第二季攞咗亞軍嘅鄧紫棋獲節目組邀請參加「2015雙年巔峰會」. 鄧紫棋經紀公司蜂鳥音樂話因爲需要拍MV、錄音等工作，佢無法再改編新曲，所以同節目組提出要唱新歌，吾使編曲嘅工作，先答應參加. 節目組初頭應承，喺彩排前兩日就違背先前嘅協議，要求佢表演翻唱歌，但佢無法喺短時間內同兼顧其他工作下作出好嘅編曲，因此爲咗表演質量而要求堅持原先嘅協議，想表演新歌. 佢最終被黃麗玲替換，退出巔峰會. 佢同真正經紀人張丹「耍大牌」嘅批評再次散播. 呢件事疑激嬲節目導演組，隨後傳出被湖南衛視封殺嘅消息 ，但被洪濤否認.
爭議
根據造字工房核實，節目組喺未獲得造字工房許可嘅情況下，用咗包括造字工房力黑體、造字工房朗倩體在內共5款造字工房字體. 根據初步核算，節目製作方需要畀15萬元嘅使用費. 1月4號，節目組製片方已經同造字工房聯繫，仲對未經授權使用字體事宜表示歉意同表示對設計版權嘅尊重. 1月26號，造字工房話，字體侵權事件已妥善解決，湖南衛視將簽約使用造字工房更多正版字體.
節目播放平台
呢季節目喺2015年1月2號起逢星期五夜晚10點喺湖南衛視播出. 新媒體平台方面，HBS旗下視頻網站芒果TV都將獨家播出，呢季節目唔再將版權畀其餘視頻網站.
濾紙
濾紙（）係過濾過程中常用嘅架生之一. 濾紙一般由纖維製成，液體好易透過而顆粒大細打過一定程度嘅固體就好難穿過去. 濾紙可以按濕強度（即係張紙濕咗之後有幾堅韌）、孔隙率、流速等等細分.
根據實際應用需要，濾紙可以分成定性濾紙同定量濾紙兩種. 普通過濾操作用定性濾紙就夠，而如果要用重量法做定量分析就一定要用定量濾紙. 喺重量法入面，濾渣需要經過充分洗滌之後同定量濾紙一齊加熱到高溫直到重量唔變為止，喺爾個過程中定量濾紙會變成灰，爾個過程叫做灰化. 為避免定量濾紙干擾分析，濾紙嘅灰分越低越好. 定量濾紙嘅灰分係重要嘅質量標準.
我是歌手 (第三季)
節目播放平台
臺灣嘅八大綜合台同八大電視臺喺3月14號開始播出第1集.
收視率
{| class=" wikitable sortable mw-collapsible width="{{{表格寬度|100%" style="text-align:center; font-size:100%"
{{#ifeq: 2|2| {{!}} rowspan="2" {{!}} 集數 {{!}}{{!}} rowspan="2" {{!}} 播出日期 {{#if:| {{!}}{{!}} colspan="3" {{!}} 湖南衛視 {{#if:| {{!}}{{!}} colspan="3" {{!}} '}} {{#if:| {{!}}{{!}} colspan="3" {{!}} '}} {{#if:| {{!}}{{!}} colspan="3" {{!}} '}}}} {{#ifeq:yes|yes| {{!}}{{!}} colspan="3" {{!}} CSM50 {{!}}{{!}} colspan="3" {{!}}  全國網 {{#if:| {{!}}{{!}} colspan="3" {{!}} '}}}} {{#ifeq:|no| | {{!}}{{!}} rowspan="2" width="40%" {{!}} 備註}}
{{!}}- style="background:{{收視率表格/color selector|我是歌手}}; color:black" {{!}} 收視率 {{#ifeq: | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{#ifeq:yes|yes| {{!}}{{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{#if:| {{!}}{{!}} 收視率{{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }}}} {{#if:| {{!}}{{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }} {{#if:| {{!}}{{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }} {{#if:| {{!}}{{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }} {{!}}- }}
摩登保鑣 (專輯)
《摩登保鑣》係香港歌手許冠傑喺1981年3月1號出嘅第八張粵語專輯.
我是歌手 (第三季)
收視率
{{!}}- style="background:{{收視率表格/color selector|我是歌手}}; color:black" {{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{#if:| {{!}}{{!}} 收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }} {{#if:| {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }}}} {{#if:| {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} {{!}}{{!}}  收視率 {{#ifeq:  | no | | {{!}}{{!}} 收視份額 }} {{#ifeq:  | no | | {{!}}{{!}} 排名 }} }} {{!}}- }}
{{#ifeq:2|1| {{!}} 集數 {{!}}{{!}}  {{#ifeq: |yes| 周數  {{!}}{{!}} |}} 播出日期 {{!}}{{!}}   收視率 {{#ifeq:  | no | | {{!}}{{!}} 收視份額 }}  {{#ifeq:  | no | | {{!}}{{!}} 排名 }} {{#ifeq:|no| | {{!}}{{!}} width="30%" {{!}}  備註}}}}
{{收視率表格/End }}
音響
節目採用嘅音響系統詳細資訊顯示如下表 ：
綜藝節目變遷
A. 7月11號開始，播出時間變做逢星期六22:00
興平
興平（）係中國陝西咸陽一個縣級市，總面積496平方公里，人口61萬.
娜奧美史葛
娜奧美史葛（英文：Naomi Scott，）係英國一個女演員同埋歌手.
當埃斯利
當埃斯利（Donn Fulton Eisele，）係一個美國太空總署太空人，執行過阿波羅七號嘅任務.
連出去
類:美國太空人
桑名
桑名係日本三重縣一個市，人口14萬.
蛋糕
蛋糕（；Cake）係一種嘢食，通常係甜嘅，典型嘅蛋糕係用焗嘅方式整出來. 蛋糕嘅材料主要有麵粉、甜味劑（通常係蔗糖）、黏合劑（一般係雞蛋，素食主義者可用麵筋同澱粉代替）、起酥油（一般係牛油或人造牛油，低脂肪含量嘅蛋糕會用濃縮果汁代替），液體（牛奶，水或果汁），香精同發酵劑（例如酵母或者發酵粉）.
蛋糕一般係正式用餐，特別係婚禮或生日聚會時可選嘅甜品之一. 喺某啲傳統度，新娘同新郎係第一個食結婚蛋糕嘅. 生日蛋糕一般有題字同裝飾，重插有蠟燭. 蠟燭要喺許願後吹熄.
畫筆
（paintbrush），又叫，係畫西洋畫用到嘅筆，同毛筆似，但毛比較硬，點油彩或者水彩就畫得.
分類
畫筆可以分好多種. 一個典型嘅西人畫家最少會用到以下呢啲種類嘅畫筆 ： ... 等等.
發粉
發粉又叫泡打粉，係焗麵包同蛋糕嘅材料，用嚟谷漲舊麵糰，食落就會有更加正嘅口感.
赫哲族
赫哲族係中國其中一個少數民族，主要住喺黑龍江省，人口5千. 另外俄羅斯有約莫1.2萬.
葉名琛
葉名琛（Yeh Ming-ch'en；），字崑臣，係大清高官，湖北漢陽人. 佢做兩廣總督時，響第二次鴉片戰爭之中，畀英法聯軍攻入廣東省城虜走而出名，最後死響印度架利吉打獄中.
登地
登地（Dundee，蘇格蘭蓋爾語：Dùn Dèagh，意思係「泰河邊上嘅堡壘」）係蘇格蘭東部北海沿岸泰河口，面積60平方公里，人口143,090（2006年），蘇格蘭第四大城市，但係就係全英境內物價最低嘅城市之一. 登地畀人叫做「發現之城」（City of Discovery），因為呢度出過好多出名嘅發現同埋發明，例如郵票、無線電報、阿士匹靈、X光等等. 登地氣候宜人，係蘇格蘭日照最充足嘅城市，喺成日陰雨天嘅不列顛島上便算係好難得.
三原
三原係中國陝西咸陽一個縣，總面積577平方公里，人口40萬.
溶質
溶質（）係溶液入面被溶劑所溶解嘅物質，例如鹽水入面嘅鹽. 溶質同溶劑係一對相對概念.
生物燃料
生物燃料（，英文：Biofuel），係指由生物質組成或者萃取而成嘅嘢，可以係固體、液體或者氣體. 生物質可以用三種唔同嘅轉化方法轉化做易於畀人利用、含有能量嘅物質，例如：熱轉化，化學轉化，同生物化學轉化.
門巴族
門巴族係中國其中一個少數民族，主要住喺西藏，人口1.1萬. 另外印度有約莫5萬.
筆刨
筆刨，又叫鉛筆刨，係刨尖鉛筆嘅文具，可以手動，亦可以電動.
涇陽
涇陽係中國陝西咸陽一個縣，總面積792平方公里，人口49萬.
香港甲組足球聯賽
香港甲組足球聯賽（英語：Hong Kong First Division Football League）係香港足球總會舉辦嘅足球聯賽，足總嘅正式名稱係香港足球總會甲組足球聯賽，曾經係香港足球聯賽架構入面最高級嘅足球聯賽. 聯賽實行升降制，要按例降班嘅球隊將會降落香港乙組足球聯賽. 2014年，醞釀多時嘅「鳳凰計劃」正式推行，香港足球總會為香港足球聯賽系統重新定位，全新嘅香港超級聯賽取代舊有嘅「香港甲組足球聯賽」成為香港頂級聯賽，「香港甲組足球聯賽」變格為第2級聯賽.
呢個聯賽喺1908年成立，當時係冇升降班，只有一個組別嘅香港足球聯賽. 直至現時為止，攞到最多次香港甲組足球聯賽嘅球隊係南華，總共拎過40次.
冠詞
冠詞（article）係詞性嘅一種. 一個冠詞會掕住喺個名詞度，表示個名詞指嗰樣嘢係咪可以指定.
香港甲組足球聯賽
比賽場地
基於香港地方細，因而地價上漲，所以喺咁多支參賽球隊入面，甚少球隊有自己嘅球場，除咗南華有自己嘅練習場（有時會做預備組嘅比賽場地），同埋乙組聯賽嘅香港足球會有自己嘅球場.
冠詞
例如英文 a 會掕喺個名詞度，表示「一個」.
香港甲組足球聯賽
比賽場地
2011－12賽季各隊主場分配如下：
不敗球隊
自1945-46球季起，以下嘅球隊曾經創下全季不敗嘅紀錄 ：
冠詞
指定冠詞
指定冠詞（definite article）係會指定個名詞嘅身份嘅冠詞，例如英文嘅 the.
香港甲組足球聯賽
神射手
參考：
冠詞
非指定冠詞
非指定冠詞（indefinite article）係唔會指定個名詞嘅身份嘅冠詞，例如英文嘅 a 同 some.
香港甲組足球聯賽
不失球紀錄
參考：
揭幕戰
參考：
歷屆冠軍
參考：
香港足球總會喺2007-08賽季之前都冇計算第二次世界大戰前嘅聯賽成績，但係喺2007-08開季前，香港足球總會網站將各個球會嘅戰前成績計算在內 ，但係並冇對外表明.
2010-11 球季參賽球隊
下面10隊係2010-11球季香港甲組足球聯賽參賽球隊.
壯志凌雲
《壯志凌雲》（英文：Top Gun），係套1986年上畫嘅美國電影，東尼史葛導演，湯告魯斯主演. 套戲2022年出續集《壯志凌雲：獨行俠》.
菲歷士·門德爾松
菲歷士·門德爾松（Felix Mendelssohn，），全名雅各·路德維施·菲歷士·門德爾松·白陶迪（Jakob Ludwig Felix Mendelssohn Bartholdy），係猶太裔德意志作曲家，出名嘅作品有《仲夏夜之夢》（17歲就寫好徂序曲 ）、《第四交響曲（意大利）》同埋《乘着歌聲的翅膀》 等.
菲歷士·門德爾松個家姐范妮·門德爾松都係作曲家，兩姐弟嘅關係好親近. 1847年，范妮·門德爾松喺排練緊菲歷士嘅清唱劇《》嘅時候突然中風過徂身. 菲歷士極為悲痛，喺六個月之後同樣因為中風而過徂身，年僅38歲.
三元里中學
係中國廣東廣州嘅一間中學，1979年創立，喺白雲區三元里群英大街34號.
龜山
龜山係日本三重縣一個市，人口5萬.
三元里中學
史
學校喺1979年開辦，初期嗌過廣北中學嘅名，但長期以嚟，個名由於俾人哋理解成「廣州北邊鄉下嘅中學」，更加有民眾話名唔用得 ，後嚟喺2003年12月，學校正式改名做三元里中學.
連出去
類:廣州市白雲區
大埔
大埔（；Tai Po）係香港新界中北部一個地方，響大埔海西面. 大埔以前係鄉郊墟市同漁村，今日係新市鎮. 大埔響漢朝之後都有唔少記載，皆因對出個大埔海歷年都係採珠場，係一種好珍貴產物. 大埔一度係英國管治全新界中心，設有理民府. 分區之後，亦係大埔理民府所在地. 今時今日係大埔區核心市區.
地理
大埔係林村河出海之處，係一個沖積平原. 起大埔新市鎮之後，面目全非，淨返一啲人工河道，好難睇出舊時地形.
名
現時大埔個名來流行一個傳說. 話說以前大埔係個森林，陰森恐佈，所以啲人行過都要大步大步咁走，久而久之就叫大步，而讀讀下就變咗大埔. 亦有傳因為呢度有野獸，要大步大步咁走. 不過呢啲講法可能係以訛傳訛，無從證實.
埔字有好多解釋，平原，墟市，埠頭（埗），無論邊個都啱大埔呢個地方嘅特徵.
毒
毒係指令到生物唔舒服同受傷害嘅嘢. 響毒理學，任何物質只要超過咗某個份量都會有毒，但響日常生活，「毒」通常會係指掂到少少就已經中毒嘅嘢，亦即係劇毒.
乾縣
乾縣係中國陝西咸陽一個縣，總面積1003平方公里，人口56萬.
珞巴族
佢亦係中國大陸最少人口嘅民族.
大洋 (錢)
大洋（），正式名係銀元，係一種用銀鑄造嘅銀仔，係中國清末民初嘅通用貨幣.
醴泉
醴泉，1964年改名做禮泉，係中國陝西咸陽一個縣，總面積1018平方公里，人口52萬.
墨盒
墨盒係裝住墨汁嘅文具，用嚟代替墨硯，方便用毛筆點墨.
弧邊招潮蟹
弧邊招潮蟹（Uca arcuata）一種鍾意住響沙坪，泥灘或紅樹林嘅蟹.
特色
身體成深啡色，蟹公有橙色大鉗，掌部外面有好多粗糙顆粒. 大鉗嘅兩指各有一隻大嘅齒狀突起. 會整好似煙囪咁嘅蟹窿.
分布
中國大陸，台灣，韓國，日本，澳洲，新加坡，婆羅洲，菲律賓
睇埋
[[Category:蟹]]
丄
丄係上字原形，亦係說文部首.
牧野之戰
大戰之前，商軍征伐緊西南夷，朝歌西面防守減弱，畀周國有機可乘. 嗰時周王姬發領軍，帶住各方國嘅兵，向東征伐商國，商王子辛迎戰，商國唔夠打，輸清光，子辛自殺死咗. 周軍殺咗好多人，血流成河. 之不過呢場仗並未將商滅嗮，商仍然保住東面各方國，直到姬發死後，姬奭同姬旦征東，先至消滅嗮反抗勢力. 因爲姬發死後叫武王，而子辛又叫紂，所以又叫武王伐紂.
中國斷代史入面，將子辛死睇做商代完咗，周代開始. 若然用兩國史嚟睇，兩國實際一齊存在咗好多年.
員辨
員辨係日本三重縣一個市，人口5萬.
Linda Thompson (演員)
Linda Diane Thompson（），係美國詞曲作家、女演員.
逴
逴，讀 ，意思係盤問、質問人哋，以求揭穿佢嘅大話或者隱瞞嘅事. 例如：「個犯被警察逴咗幾逴，就供晒啲同黨出來. 」
基諾族
基諾族係中國其中一個少數民族，主要住喺雲南，人口2.3萬.
Linda Thompson
Linda Thompson可以係：
高山族
高山族係臺灣其中一個少數民族，而家中華民國叫佢哋做臺灣原住民.
永壽
永壽係中國陝西咸陽一個縣，總面積889平方公里，人口18萬.
秦煌
秦煌（Chun Wong，），原名梁日成，係香港電視藝員，1976年加入佳藝電視，1979年客串麗的電視一套劇之後，過檔無綫電視，代表作之一係1983年無綫劇集《射鵰英雄傳》嘅周伯通.
早年生活
秦煌生於一般家庭，與家人居住在黃大仙，父親梁全利在九龍城衙前圍道開設「梁全利刀剪」. 他小時候在住所附近的農田和河溪捉魚嬉戲，讀書成績不錯，曾就讀佛教志蓮學校以及位於旺角亞皆老街的大同中學，在學時經常由住處踏單車回校上學. 畢業後，他曾做過建築方面的工作. 直至1975年，佳藝電視開台. 他在當年香港商業電台的唱片騎師莫佩雯介紹下認識電台創辦人何佐芝，又在何氏的介紹下認識了當時佳藝電視開拍《射鵰英雄傳》的監製. 他於是應徵做跑龍套演員. 後來因為監製覺得秦煌的表現得意，就安排他做「周伯通」一角. 秦煌自此進入演藝圈當演員演出至今.
范妮·門德爾松
范妮·門德爾松（Fanny Mendelssohn，），全名范妮·謝芝莉·門德爾松·白陶迪（Fanny Cäcilie Mendelssohn Bartholdy），係德意志鋼琴家同作曲家. 佢係作曲家菲歷士·門德爾松個家姐.
秦煌
早年生活
佳藝電視倒閉後，秦煌曾經加入有關示威行動，抗議電視台未支付員工的薪金. 事前他仍然在趕拍劇集，但剛巧佳藝電視台的高層決定結束經營，以致秦煌加入遊行行列. 不久，他有數年時間加入邵氏電影公司，參與拍攝李翰祥導演的電影作品. 當時二人早已認識，他們結緣於在佳藝時期，李氏找秦煌嘗試拍攝單元偵探作品. 及後他見秦煌的角色形象不錯，遂安排他拍攝電影《軍閥趣史》. 李翰祥大多數電影都有秦煌的演出. 而「秦煌」一藝名正是由李翰祥提議改的，原因是名字氣勢大，含意是「無恥（始）」，能夠襯托其演的軍閥角色，並一直沿用至今.
范妮·門德爾松
范妮·門德爾松自細就展現出驚人嘅音樂才華. 佢嘅音樂導師卡爾·腓特列·謝烏特曾經喺一封寫畀歌德嘅信裡面大讚范妮嘅才華. 但係由於當時社會同音樂界對女性嘅偏見，范妮最終都係做唔到職業作曲家. 佢利用業餘時間創作徂大量作品，但係大部份都祇能夠借用佢細佬菲歷士·門德爾松嘅名義發表.
出面網頁
類:德意志作曲家
邠州
邠州，簡化字寫做彬州，係中國陝西咸陽一個縣級市，總面積1202平方公里，人口36萬.
秦煌
軼聞
秦煌擁有超過20多年的潛水經驗. 他在佳藝電視時開始潛水，又試過與陳安瑩一同在蒲台島潛水. 另外，他亦有用魚槍打魚的經驗.
演出作品
'''*以下只記錄秦煌演出過嘅劇集或電影作品資料，如果有漏，請幫手補返相關資料. '''
出面網頁
日成
類:前麗的電視藝員
類:香港電影男演員
Hoegaarden
Hoegaarden 係：
靜電感應
靜電感應，感應一種，講靜電電荷. 原本電荷，受附近電荷影響，重新分佈，過程中兩組電荷，並不接觸，所以叫感應.
[[Category:電]]
伊賀
伊賀係日本三重縣一個市，人口10萬.
魔雪奇緣2
《魔雪奇緣2》（Frozen II），喺中國大陸叫《冰雪奇緣2》，係一套2019年上畫嘅美國3D電腦卡通電影，迪士尼卡通製作迪士尼電影公司推出嘅第58部迪士尼經典卡通電影，2013年電影《魔雪奇緣》續集，由基斯畢克、珍妮花李執導.
Hoegaarden 啤酒
Hoegaarden 啤酒 係種比利時啤酒牌子，以專製比利時白啤（Witbier）出名. 由比利時人 Pierre Celis 喺 1966年創立.
長武
長武係中國陝西咸陽一個縣，總面積583平方公里，人口20萬.
名張
名張係日本三重縣一個市，人口8萬.
栒邑
栒邑，簡化字寫做旬邑，係中國陝西咸陽一個縣，總面積1811平方公里，人口29萬.
大水坑站
大水坑站（；Tai Shui Hang Station）係港鐵一個架空車站，喺沙田東北大水坑一帶，靠近大水坑村、富安花園同錦泰苑. 大水坑站因為喺大水坑而得名. 由於車站響富安花園對面，所以喺馬鞍山鐵路啟用之前曾命名富安花園站.
車站商店及自助服務
{|
車站出口
大水坑站東面係富安花園同大水坑村，西面係錦泰苑同曉峯灣畔. 車站得南面有閘機，通去行人隧道同兩個出口，乘客一定要用行人隧道離開個站.
利用狀況
大水坑站喺馬鞍山南面，出入嘅多數係錦泰苑、富安花園、大水坑村、曉峯灣畔嘅住客，亦有附近學校嘅學生用呢個站搭屯馬綫. 乘客主要用屯馬綫去到馬鞍山市中心，經大圍站轉東鐵綫、或經鑽石山站轉觀塘綫出市區.
伊賓斯拿
伊本西拿（ابن سینا，Ibn Sīnā，），係波斯學者，對哲學、天文學、煉金術、地質學、心理學、伊斯蘭神學、邏輯、數學、物理、詩歌都有研究.
星球大戰：天行者崛起
《星球大戰：天行者崛起》（Star Wars: The Rise of Skywalker）係一套2019年上畫嘅美國史詩式太空歌劇電影，《星球大戰》電影系列第九部作品，由J·J·艾布斯做導演，黛絲烈尼、雷碧達尼安高、麥克咸美、奧斯卡依撒主演.
周麗欣
周麗欣（，Doris Chow， ）係香港無綫電視女藝員，參選過2007年度香港小姐競選. 落選之後曾經響《味分高下》做味之天使「士多啤梨」 ，之後都有拍電視劇.
臨渭區
臨渭區係中國陝西渭南一個市轄區，總面積1221平方公里，人口102萬.
松阪
松阪係日本三重縣一個市，人口17萬.
薄瓜瓜
薄瓜瓜（）係中國共產黨前中央政治局委員、原重慶市委書記薄熙來同谷開來個仔，阿爺係中共元老薄一波. 學名薄京瓜.
扒
扒，係食得嘅塊狀肉，用燒同煎炸等嚟煮熟，就咁食或者加汁. 多人食嘅有牛扒、豬扒同雞扒.
名
英文嘅「steak」就多數解牛扒，解其他扒，會加嗰樣嘢嘅名，好似劍魚扒、鹿肉扒噉.
唐字名叫「肉排」，意思係排骨嘅肉. 上海係中國其中一個比較早有西餐食嘅地方，而上海話嘅「排」同粵語嘅「扒」差唔多音，所以由上海傳到廣東嗰陣，粵語就變咗叫「肉扒」，譬如叫「牛排」做「牛扒」. （考：上海吳語「排」聲母唔送氣、讀陽去調而調値如粵語陽上調，汀州（福建、三明、寧化、龍岩、長汀）、廣東（廣州、從化、韶關、新豐、清遠、連南、揭陽、揭西）、廣西（玉林、北流）客家話「排」聲母送氣、讀陽平調而調値如粵語陰上調. ）
參考
[[category:肉]]
逃出魔幻紀：霸氣升呢
《逃出魔幻紀：霸氣升呢》（Jumanji: The Next Level）係一套2019年上畫嘅美國電影，2017年電影《逃出魔幻紀：叢林挑機》續集，由積卡斯丹執導，狄維莊遜、積伯克、嘉倫招莉仁、奇雲哈特主演.
武功縣
武功係中國陝西咸陽一個縣，總面積398平方公里，人口42萬.
陽光小小姐
《陽光小小姐》（Little Miss Sunshine）係一套2006年上畫嘅美國悲喜劇公路電影，由兩公婆第一次做導演，米高安特第一次編劇. 主演係、史提夫加維、東妮歌莉蒂、、艾碧姬比絲蓮、阿倫雅堅.
百步梯 (花縣)
地理
呢一帶群山因清代吳萬雄嘅花山寨起義，畀統稱做花山. 地處花縣東北群山入邊，東北同從化接壤，西北毗鄰清遠，係聯繫粵北同廣東省城間嘅交通要道，舊陣時清遠、從化、花縣等地嘅鄉民上廣州都係會用呢條路. 梯面鎮建立初係叫「百步梯林場」，因地處百步梯上邊，後尾建制就改叫「梯面」.
史
清順治四年（1647年），吳萬雄自循州（而家嘅廣東惠州）帶咗大隊人馬佔據咗盤古峒（而家嘅花縣梯面鎮一帶）聚義，號稱「花山寨」，憑藉險峻山嶺對抗官府，1682年李士楨就籍此起梯面山路，送兵攻打花山寨.
道光二十年（1840年），縣令包錦燦重修呢條路，自下而上鋪咗麻石成366級，長256米，望上去就好似雲梯咁，就有咗「百步梯」嘅名.
1938年日軍佔領花縣老城區後，原預想由百步梯攻上梯面，駐守官兵就拆咗百步梯中段石級搞防禦工事，抵擋咗日軍嘅多次進攻.
1945年光復後，巴拿馬歸僑蘇彰保聯合部分華僑捐資，修復咗戰時拆咗嘅梯級.
1965年，搞水利工程同築盤山路拆走咗部分石級，剩低咗中段120米長嘅大概130個石級.
古仔同觀光
百步梯遺址而家係高百丈風景區入邊嘅一部分，高百丈屬於花縣八景之一，號稱「百丈晴巒」，以遍佈奇石怪岩而出名聞名. 「高百丈」一帶傳聞係好耐以前係瑤族嘅盤古國，明代横潭瑤族首領譚觀福同眠花山寨，都話係喺同一度起事嘅.
花街70號
《花街70號》係香港歌手林子祥出嘅第十五張粵語唱碟.
簡介
唱碟以改編外國歌做主，其中《敢愛敢做》係1987年勁歌金曲第三季季選歌曲 ，都做過香港電台中文歌曲流行榜冠軍. 《敢愛敢做》係電影《神奇兩女俠》主題曲；《似曾相識》係電影《通天大盜》主題曲.
富東邨
富東邨（Fu Tung Estate）係香港離島一個公共屋邨，嚮新界大嶼山北東涌新市鎮，1997年入伙.
出面網頁
Public housing estates on Lantau Island
富豪BXXR
富豪BXXR（Volvo BXXR），因應引擎容量而對外稱為富豪B13R或者富豪B11R，喺美洲就因應引擎馬力而稱為富豪B380R、富豪B430R（歐盟三型排放）、富豪B310R、富豪B340R、富豪B380R、富豪B410R、富豪B420R、富豪B450R（歐盟五型排放）或者富豪B380R、富豪B420R、富豪B460R、富豪B510R （歐盟六型排放），係富豪出嘅一款後置引擎巴士底盤，主要整成客車.
富豪BXXR喺2009年亮相，以取代富豪旗下12升臥置引擎嘅巴士底盤－B12B同埋B12M. BXXR初時淨係可以配13升引擎，打直擺喺車尾，到2011年BXXR亦可以配11升引擎. BXXR歷嚟用過嘅引擎包括富豪D13C（歐盟五型/EEV排放）、富豪D13（美國環保局排放）、富豪D11A（歐盟三型排放）、富豪D11C（歐盟五型/EEV排放）同埋富豪D13K、D11K（歐盟六型排放）.
喺推出初期，富豪BXXR有兩軸版同埋三軸版. 2012年開始，巴西廠房出11升引擎嘅富豪BXXR，亦都出埋佢嘅四軸版，取代舊有嘅四軸版B12R. 2017至2018年間，富豪將三軸版B11R底盤尾部結合低入口嘅前部分，設計出B11RLE低入口底盤，作為客車使用.
佢可以配唔同車身，亦有啲係配富豪旗下嘅車身，以富豪9400PX（印度出，配11升引擎）、9700或者9900名義賣.
華州區
華州區係中國陝西渭南一個市轄區，總面積1127平方公里，人口34萬.
劉千石
劉千石（LAU Chin-shek，），人稱阿石，香港立法會前議員，香港職工會聯盟（職工盟）前任會長，曾經係立法會泛民主派嘅一員.
生平
劉千石祖籍廣東順德，廣東廣州出世. 響1960年由廣州偷渡到香港. 1972年，佢加入咗基督教工業委員會，開始同工會運動結緣.
1980年代
1980年代初，佢開始喺工會運動中冒起，成為香港獨立工運嘅領袖，當時有「香港華里沙」之稱. 1985年，基本法準備起草，原本好有機會被委任入基本法起草委員會嘅劉千石，最後被剔出委員會名單，失去響建制內參與起草基本法嘅機會. 呢件事響當時引起社會好大反響，就係好出名嘅「飛石事件」. 同時，劉千石亦因為呢件事，令佢喺香港政壇聲名更響；而佢反對建制，為工人謀福利嘅形象就更加深入民心.
黢
黢，讀 ，係黑咁解. 例如：「烏黢黢」.
峇里
峇里（峇讀巴，；印尼語：Bali），又譯巴厘，係印度尼西亞一地，亦係一島. 因爲係島，亦有人寫或巴厘島. 峇里係各地遊客嘅旅行勝地. 處於熱帶，日頭常照，有諸多海灘.
峇里位於東經115°14′55，南緯8°25′23″. 峇里有人口三百一十萬. 面積有五千六百三十二平方千米. 島上有亞貢火山，有三千一百二十米高，係島最高嘅山.
佢係印度尼西亞唯一一個人口以印度教徒佔大多數嘅省.
韓城
韓城係中國陝西渭南一個縣級市，總面積1621平方公里，人口39萬.
劉千石
1980年代
1989年，中國大陸發生「六四事件」，佢加入支聯會，支持北京學生民主運動，自此受到中華人民共和國政府進一步打壓，畀大陸沒收回鄉證，多年來冇得返大陸.
1990年代
1990年4月，香港民主黨前身「香港民主同盟」成立，劉千石成為創黨黨員之一. 1990年7月，香港職工會聯盟成立，劉千石當選主席. 1991年起，佢一直獲選為立法局（1991年至1997年）同立法會（1998年至2008年）議員.
1994年12月，劉千石就《僱傭條例草案》嘅修正案二讀時提出修訂，重成功獲得立法局通過，但港英政府官員梁文健喺草案三讀前收回草案，令劉千石嘅修訂無功而回. 佢批評政府「輸打贏要」，憤而辭去立法局議員職務，成為第一個亦係唯一一個因抗議政府而辭職嘅立法局議員.
2000年代
2000年5月，冇回鄉證嘅劉千石得到當時香港行政長官董建華嘅協助，六四事件後第一次獲發回鄉證返廣州探望當時病重嘅母親，其後更可以多次返中國大陸. 2000年6月，佢因同時持有民主黨同前綫嘅雙重黨籍，畀民主黨革除黨籍.
2004年6月，劉千石突然提出泛民主派應該同中華人民共和國中央政府「大和解」，「加強彼此互信和溝通」，但畀泛民主派同僚指摘咁做係討好中央，以換取更多機會返廣州探望母親.
之後，佢表現十分低調，甚少出席泛民主派嘅遊行活動，而佢響立法會嘅投票意向亦偶然同其他民主派議員唔同. 2005年6月，劉千石、鄭經翰同陳偉業提名支持曾蔭權接任香港行政長官，而冇提名支持由大部份泛民主派推舉嘅李永達. 2005年12月21號，劉千石響立法會政改方案投棄權票，係唯一投棄權票嘅議員，亦係25位泛民主派議員中唯一冇投反對票. 佢發言時話：「無論呢次政改方案係獲得通過抑或被否決，都有一半人會失望. 」最後，政改方案得到34票贊成，24票反對，1票棄權，得唔到三分二議員支持而被否決.
葉問4
《葉問4》（Ip Man 4: The Finale），又叫《葉問4：完結篇》，係一套2019年上畫嘅香港電影，《葉問系列》電影第四部作品，由葉偉信執導，甄子丹、吳樾、吳建豪、Scott Adkins、鄭則士、陳國坤、敖嘉年、Chris Collins、李宛妲主演.
劉千石
出面網頁
類:畀香港民主黨開除黨籍者
米高安特
米高安特（Michael Arndt，）係美國電影編劇. 喺紐約大學度畢業，出名嘅編劇作品有《陽光小小姐》，呢套戲重攞埋奧斯卡最佳原創劇本獎.
Fan
Fan係拉丁字母.
英文可以指：
廣東話拼音：
王
唔同地方嘅王，都有代表王權嘅標誌. 西洋就中意戴王冠，中土就中意着龍袍.
王係男嘅話，佢老婆就叫王后. 相反係女嘅話，丈夫就叫王夫. 仔女唔同時代有唔同叫法，家下仔嘅王子或者太子，女嘅叫公主.
分 (重)
分，係唐質量單位. 係百分之一咁解嘅分而來(來讀梨).
質量
一分係一錢嘅十分一重，係一両百份一重，亦係十厘重. 講幾重時，大清時開始英文通常寫成 ' 或者 '.
原香港法例，1884年第廿二條，一分係安士. 家下香港法例定一分等於錢 (mace) 或者十厘，斤，即係377.9936375毫克. 而分用響金銀身上，就叫金衡分，係金衡錢，不過換返十進制係374.29毫克，比分輕少少. .
張錦程
張錦程（Emotion Cheung，），係香港嘅電視藝員、主持兼配音員，作品有電視劇同電影，服侍過亞洲電視、無綫電視、有線電視，而家主要喺中國大陸發展，老婆係中國大陸演員張延，曾經係頭批華南理工派去TVB實習學生. 佢而家係網上電台謎米香港同Ragazine嘅節目主持.
葉健強
葉健強（； ）係中國嘅一位記者兼攝影師，廣東廣州人. 做過羊城晚報攝影部主任、高級記者中國新聞攝影學會理事、廣東省新聞攝影學會常務理事同副秘書長. 曾經拍過好多同廣州街景有關啲相而出名.
生平
葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷. 1971年加入攝影圈做廣州新聞圖片社學新聞部搞攝影工作. 1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動. 1989年重喺廣州、佛山同中山市三地搞咗個人嘅單車橫跨美國攝影展覽. 2002年，佢俾《城市畫報》大篇幅刊登咗佢廿年嘅街頭日記. 2003年重向嶺南美術出版社出咗佢嘅攝影專集. 2005年3月喺羊城晚報開咗《葉健強跑街》嘅攝影專欄.
富豪B7TL
富豪B7TL（Volvo B7TL），又叫做富豪B7L雙層巴士（Volvo B7L double deck），係富豪出嘅一款兩軸低地台雙層巴士，喺1999年推出，並取代兩軸版富豪奧林比安雙層巴士. 佢係因為英國嘅巴士公司唔多想要尾輪跨好長嘅富豪B7L雙層巴士（引擎打直擺）而設計出嚟.
B7TL同奧林比安一樣係橫置引擎，不過個散熱水箱就擺咗喺引擎室右邊. 佢係用富豪D7C引擎，波箱配搭係Voith DIWA或者ZF Ecomat. B7TL底盤初時係喺蘇格蘭Irvine出，到咗2000年就逐步改咗喺瑞典出.
富豪B7TL喺英國有多間大小型巴士公司，包括多個大型巴士集團Arriva同埋第一集團等等買，蹤跡遍及英國各地. 而佢亦有被賣去愛爾蘭. 喺英國同埋愛爾蘭，B7TL可以配亞歷山大ALX400、Plaxton President、東蘭開夏Vyking/Myllennium Vyking同埋Wright Eclipse Gemini車身，另外有一架係配亞歷山大丹尼士Enviro 400車身.
喺2002年，有150架富豪B7TL賣咗去南非約翰奈斯堡行，佢哋係配Marcopolo Viale DD車身.
富豪B7TL喺2006年俾兩軸版富豪B9TL取代.
中山大學
中山大學（，Sun Yat-sen University），簡稱「中大」，係中國嘅一間重點大學.
歷史
由孫中山先生喺1924年創建，原名叫國立廣東大學，1925年中華民國國民政府為紀念國父孫中山先生，下令改名叫國立中山大學.
中華人民共和國成立之後學蘇聯，喺1952年搞咗個「全國高校調整」，有基督敎背景嘅私立嶺南大學被迫拆散，主體部分併入中山大學，個校區亦都成個畀咗中山大學. 而家中山大學嘅廣州南校區就係前嶺南大學嘅校區. 中大而家都重有一個叫「嶺南（大學）學院」嘅學部，佢啲系都係經濟類嘅.
校區
中山大學而家有廣州南、北、東同埋珠海四個校區，學校面積好大，有6.17平方公里.
醫學
而家中山大學嘅醫學部喺2001年合併之前係中山醫科大學，非常之出名.
院校學者
中日戰爭陣，中山大學工學院建築工程系（華南工學院嘅前身之一）喺雲南澄江、韶關樂昌嘅坪石度分別續辦過. 1938-1939年陣建築工程系主要教授有：胡德元、黃玉瑜、胡兆輝、劉英智、黃維敬、黃適、呂少懷、黃寶勳、丁紀淩. 順德嘅杜汝儉先生1939年畢業留校任教，歷經咗勷勤工學院、中山大學到畀華南工學院食咗嘅時期.
朱穆之
朱穆之（），江蘇江陰人，係中華人民共和國記者. 1937年喺北京大學外語系畢業. 1938年4月加入中國共產黨. 曾任新華社社長、文化部部長、國務院新聞辦公室主任等職.
生平
1933年起喺北京大學外語系學習，參加一二九運動、中華民族解放先鋒隊. 1937年起，任南京《金陵日報》編輯，山東聊城、臨清專署秘書. 1939年後，任八路軍一二九師政治部宣傳部、統戰部副部長，太行分局宣傳部科長，北方局宣傳部秘書，晉冀魯豫中央局宣傳科科長，新華通訊社特派記者、臨時總社蔣管區組組長、解放區部主編、編輯部副主任、社委會成員、編輯委員會成員、第二副總編輯.
1949年後，任新華社副總編輯、副社長、編委會黨組第二書記. 文化大革命中受迫害、被關押勞動. 1972年9月後，任新華社社長、黨嘅核心小組副組長、組長、黨組書記，中共中央宣傳部副部長兼中央對外宣傳小組組長，文化部部長、黨組書記，國務院新聞辦公室主任，中國人權研究會會長. 2004年3月離休.
係中共第十、十一、十二屆中央委員，中顧委委員，中紀委委員，第二、三屆全國人大代表，政協第二屆全國委員會委員、第五屆常務委員.
2015年10月23號，朱穆之過身，終年99歲.
飛天意粉怪
飛天意粉怪 （，英文：Flying Spaghetti Monster）係飛天意粉神教（Church of the Flying Spaghetti Monster、Pastafarianism）所信奉嘅神祇，係一場以諷刺形式反對某啲宗教教派將所宣稱嘅智慧設計論（生物唔係源於進化，而係嚟自某種超自然智慧嘅設計）加入美國公立學校嘅自然科學堂嘅社會運動. 呢個教聲稱「飛天意粉怪」創造咗世間萬物，所以尊奉佢做上帝.
華陰
華陰係中國陝西渭南一個縣級市，總面積817平方公里，人口27萬.
報應
報應可以係指：
白頭山：火山浩劫
《白頭山：火山浩劫》（Ashfall）係一套2019年上畫嘅南韓電影，由李海準、金丙書執導，李炳憲、河正宇、馬東石、秀智、田慧振主演.
福氏臭椿
福氏臭椿（；學名：Ailanthus fordii）係苦木科臭椿屬下面一個種嘅植物，香港原生嘅常綠喬木.
類:臭椿屬
類:喬木
We Are the Champions
《We Are the Champions》，粵文直譯做我哋係冠軍，係皇后樂隊所唱，主唱Freddie Mercury作詞作曲，喺1977年10月7號推出著名專輯「News Of The World」中收錄，好多時喺世界盃同好多大型比賽都聽到. 2002日韓世界盃宣傳片內面都有呢首歌，2006世界盃香港精選亦有收錄，意大利贏咗2006德國世界盃後，大會都有播呢首歌.
潼關
潼關係中國陝西渭南一個縣，總面積526平方公里，人口15萬.
潼關呢個地名嚟自同名關口，不過中共建政無耐個關口就已經拆咗.
㤿
㤿，讀 ，用響「㤿憸」一詞.
月桂葉
月桂葉係種香料，由有特別香味月桂葉，整乾之後做出嚟. 用嚟做調味，多用嚟地中海菜；煲湯、炆、醃肉、煙熏等. 月桂葉性質溫和，整乾之後令佢香味更加濃.
除咗用月桂（Laurus nobilis）嘅葉，呢幾種植物 Umbellularia californica，Cinnamomum tamala，Syzygium polyanthum，Pimenta racemosa，Litsea glaucescens 都係月桂葉嘅來源.
大荔
大荔係中國陝西渭南一個縣，總面積1766平方公里，人口69萬.
資訊處理
（information processing）係指攞咗一啲資訊之後，將啲資訊做出明顯嘅改變.
例如係一部電腦接收「用家撳咗咩掣」呢樣資訊，再將呢樣資訊變做「熒幕顯示嘅符號」.
鍾志光
鍾志光（Eric Chung，）係香港一位講波佬 ，亦係無綫電視部頭合約男藝員. 佢本來到商業電台講波，再過檔無綫電視，除咗體育評述，亦有客串演出劇集.
溫莎大學
溫莎大學（University of Windsor，係加拿大安大略溫莎市嘅一間公立大學，1857年創校嗰陣係一間叫做 Assumption College（聖母升天學院）嘅天主教專上學院，1919年前後納入西安大學（University of Western Ontario）體系，1953年脱離西安大學並獲准升格成為大學，1956年獲准改稱大學，1962年轉為公立大學並正式改名做溫莎大學， 呢次係第一次有教會大學變成公立大學.
體育
溫莎大學有17隊校隊，總稱 Windsor Lancers.
中國人民解放軍廣州海軍醫院
係中國廣東廣州嘅一間有醫療、教學同科研喺埋一齊嘅三甲醫院，亦係廣州第一批被列為三甲醫院之一，喺1953年成立，位置喺海珠區土華嘅新滘東路同華洲路嘅交界東南角.
飢餓遊戲 (電影)
《飢餓遊戲》（英文：The Hunger Games），係套2012年上畫嘅美國電影，Gary Ross導演，珍妮花羅倫絲、祖舒夏捷臣、里安咸士禾夫、伊莉莎伯賓絲主演.
華洲路
華洲路可以係：
溶劑
溶劑（）係指溶液入面用來溶解溶質嘅物質. 溶劑可以係固體、液體、氣體或者超臨界流體，不過通常講嘅溶劑都係液體. 水係最常見嘅溶劑，除咗水之外，實際用到嘅大部分溶劑都係有機溶劑.
分類
溶劑可以按分子強弱分成極性溶劑同非極性溶劑兩類. 根據相似相溶原理，極性溶劑比較容易溶解極性溶質，非極性溶劑比較容易溶解非極性溶質，反過來就比較難溶. 極性溶劑又可以按會唔會發生自電離產生氫離子而進一步分成質子性溶劑同非質子性溶劑. 水係典型嘅質子性溶劑. 丙酮係實驗室最常用嘅極性非質子性溶劑.
安全性
同安全性關係最密切嘅溶劑性質包括揮發性、可（易）燃性同毒性. 大部分有機溶劑都可燃或者易燃. 低沸點溶劑喺常溫下有較大蒸汽壓，揮發性強，容易被吸入. 大部分有機溶劑有毒，部分會致癌. 部分溶劑有好強穿透性，可以帶埋溶質一齊穿透皮膚進入人體.
根據溶劑嘅相關性質，用嗰陣應該分別注意避免明火，保持良好通風，避免吸入蒸氣，避免皮膚直接接觸等等.
1917：逆戰救兵
《1917：逆戰救兵》（1917）係一套2019年上畫嘅英國同美國合拍電影，由森曼達斯執導，佐治麥基、甸查理斯查普曼、班尼狄甘巴貝治、哥連費夫主演.
伊勢
伊勢（🇯🇵）係日本三重縣一個市，人口12萬.
安慶隆
類:高雄人
憸
憸，讀 ，用響「㤿憸」一詞.
真相 (劇集)
《真相》（The Other Truth）係香港無綫電視時裝電視劇，由楊怡、唐詩詠、黃浩然、陳展鵬同埋阮兆祥領銜主演. 監製王心慰. 喺香港，套劇喺2011年6月下旬開始喺翡翠台同高清翡翠台首播.
澄城
澄城係中國陝西渭南一個縣，總面積1112平方公里，人口39萬.
郃陽
郃陽，簡化字寫做合陽，係中國陝西渭南一個縣，總面積1127平方公里，人口44萬.
張智軒
張智軒（Russell Cheung，）係香港無綫電視部頭合約男藝員，1997年第9期無綫電視藝員訓練班畢業而入行，主要演電視劇，至2020年3月離開無綫電視.
出面網頁
類:前無綫電視男藝員
印尼文
印尼文（印尼文：Bahasa Indonesia）係印尼通行嘅官方語言，屬於南島語系馬來-波利尼西亞語族，同馬來文有好多相似嘅關係. 使用嘅文字係拉丁字母，大約2億人用緊.
「印尼文」同「馬來文」之間嘅差別
印尼文同馬來文嘅分別類似英式英語（British English）同美式英語（American English). 使用呢兩種語言嘅人基本上可以溝通，只係書寫系統嘅拼音同語彙有啲唔同. 造成呢種差別嘅主要原因係印尼曾經係荷蘭殖民地，所以印尼文喺爪哇語同荷蘭語借用咗唔少詞彙.
日本夜行郵輪
日本夜行郵輪，係指一啲經海路來往日本各城市嘅長途郵輪，通常係傍晚或者凌晨出發，第二日上晝或者中午到達. 佢哋嘅設施會同酒店嘅基本設施差唔多，視乎唔同郵輪公司嘅安排，有餐廳、小商店、販賣機、公眾浴場、甚至會有一啲娛樂設施或者表演. 但由於佢哋以交通為目的，所以一般嚟講都會比渡假嘅豪華郵輪簡單. 休息睡眠方面嘅選擇方面，由好似膠囊酒店咁去到比較豪華同寬躺嘅酒店房都有.
才幹嘅比喻
才幹嘅比喻係耶穌講嘅一個比喻，記載喺《新約聖經》《馬太福音》第25章第14-30節、《路加福音》第19章第11至27節，係關於末日耶穌再嚟嘅一個比喻.
聖經譯文
天國又好比以下嘅故事：一個人要出去外國，佢叫僕人嚟，將產業交畀佢哋，佢按照佢哋各人嘅才幹，分錢畀佢哋，一個畀五千，一個畀二千，一個畀一千，然後就出國喇. 嗰個領五千嘅，立刻出去做生意，另外賺咗五千；嗰個領二千嘅，亦都另外賺咗二千；不過嗰個領一千嘅，喺地下挖一個窿，將主人嘅錢埋起. 過好耐，僕人嘅主人返嚟，同佢吔算賬. 嗰個領五千嘅，帶住另外嗰五千，話：「主人，你畀我五千，你睇，我又賺咗五千. 」主人話：「好，你個又善良又忠心嘅僕人，你喺小事都忠心，我要委託更大嘅事派你管理，入嚟同你嘅主人一齊分享快樂. 」嗰個領二千嘅入嚟，話：「主人，你畀我二千，你睇，我又賺咗二千. 」主人話：「好，你個又善良又忠心嘅僕人，你喺小事都忠心，我要委託更大嘅事派你管理，入嚟同你嘅主人一齊分享快樂. 」嗰個領一千嘅亦都入嚟，話：「主人，我知道你係個嚴厲嘅人，你喺冇栽種嘅地方亦要收割，冇撒種嘅地方亦要收聚. 我驚起嚟，所以將你嘅錢埋喺地下. 你睇，你嘅錢係呢度. 」佢嘅主人話：「你個又惡又懶嘅僕人，既然你知道喺冇栽種嘅地方亦要收割，冇撒種嘅地方亦要收聚，就應該將我嘅錢存入銀行，等我返嚟嘅時候，可以連本帶利一齊收返. 你哋將佢嘅錢拎過嚟，畀嗰個有一萬嘅. 因為嗰啲已經有嘅，要畀更多佢，等佢豐富有餘；而嗰啲冇嘅，連佢所有嘅都要奪去. 至於呢個無用嘅僕人，將佢趕出去外面黑暗嘅地方，喺嗰度要喊，咬牙切齒. 」
解釋
呢個比喻係講到「天國」嘅特性. 耶穌提到有一個主人，喺出國之前，將僕人叫到佢面前，希望將佢嘅「財產」交畀僕人，由佢哋負責管理. 佢想試用僕人嘅才幹，於是將錢分畀佢哋. 錢分幾多就因人而異，乃係按照各人嘅才幹而分配. 其中一個人分到五千，另一個分到兩千，而第三個僕人就分到一千. 佢哋對呢個責任作出嘅回應，喺呢個比喻裏面佔咗重要嘅分量. 第一個僕人好認真噉負起佢嘅責任，利用呢筆錢財去做生意，為咗佢哋主人嘅財富同利益而勤力做嘢. 第二個僕人都照樣噉去做. 呢兩個僕人都分別賺到主人分畀佢哋一倍嘅錢. 第三個僕人因為懶惰嘅性格，而將主人畀佢嘅錢埋喺地下而唔去搵忠誠服事主人嘅機會.
過咗一段好長嘅時間之後，主人就返嚟. 佢就同僕人算賬，要清算僕人經營佢錢財嘅結果. 頭兩個僕人都過去同佢講好消息，而獲得主人嘅稱讚同獎賞. 主人嘅評語係：「又善良又忠心嘅僕人. 」「善良」係指佢哋已經做咗僕人應該要做嘅嘢；而「忠心」係指佢哋所做嘅係為主人嘅利益着想. 至於嗰個將錢埋喺地下嘅唔忠心僕人，主人好嬲叫佢做：「又惡又懶嘅僕人」，將佢所有嘅錢都收返，並將佢趕出去外面黑暗嘅地方，呢個係佢應得嘅結果 .
蒲城
蒲城係中國陝西渭南一個縣，總面積1564平方公里，人口74萬.
祖舒夏捷臣
祖舒夏捷臣 （Josh Hutcherson，），係美國電影同電視劇演員.
里安咸士禾夫
里安咸士禾夫（英文：Liam Hemsworth，）係澳洲男演員.
薩耶哲雷
薩耶哲雷（孟加拉文：সত্যজিৎ রায়，Shôttôjit Rae，），係印度同孟加拉導演，1992年攞奧斯卡終身成就獎.
伊莉莎伯賓絲
伊莉莎伯賓絲（Elizabeth Banks，）係個美國女演員、監製同埋電影導演.
不來梅漢莎自由市
不來梅漢莎自由市（Freie Hansestadt Bremen）係德國西北面一個聯邦州，首府不來梅，係全國最細嘅聯邦州.
陳逸寧
陳逸寧（Isabel Chan，），係香港嘅電影演員. 佢喺馬來西亞出世，香港讀書，香港樹仁大學畢業，1998年被星探發掘，並簽約Jamcast開始做廣告模特兒，1999年拍香港電台青春電視劇《Y2K前的暑假》開始演戲，同年第一部參與嘅電影演出係《辣椒教室》. 2001簽約中國星成為旗下藝人，開始參與更多電影拍攝，包括《棋逢敵手》、《我的婆婆黃飛鴻》、《蝴蝶》等等. 2007年開始做保險代理至今，間中會參與幕前演出. 當中2012年電影《春嬌與志明》個角色Isabel憑露骨對白「腿張開」（即係廣東話嘅「擘開大髀」）而出名. 而2014年佢參演香港電視網絡電視劇《選戰》個角色紀文慧亦作風大膽. 其他電影作品有《破事兒》、《恭喜八婆》、《二次人生》等等.
穗花杉
穗花杉（；學名：Amentotaxus argotaenia）係紅豆杉科穗花杉屬嘅常綠細喬木或灌木，原產印度阿參同中國華南地區.
樣
細枝對生，葉交叉，似支針，下表面有明顯棱脊. 喺棱脊兩邊有單條白氣孔帶. 果屬球果，公乸唔同樹. 其中果公冇柄，大多數每組2～4個；果乸有柄，單生喺苞葉罅，熟咗之後變核果，出面有埐假籽皮喺基部鱗片擘開.
連出去
類:穗花杉屬
觀音座蓮
觀音座蓮（學名：Angiopteris evecta ）係合囊蕨科觀音座蓮屬下面一個種嘅植物，分佈於熱帶亞洲同澳洲，係華南常見嘅蕨類植物.
行政署
行政署（Administration Wing）全名政務司司長辦公室轄下行政署（Administration Wing, Chief Secretary's Office），係香港政府總部入面嘅一個機構，負責政府總部行政，例如管理中區政府合署，聯繫香港廉政公署、申訴專員公署等機構. 二零零七年七月一號之前，法律援助署亦都屬於行政署.
現任行政署長係蔡潔如.
銖
銖係中國古代嘅質量單位. 喺唔同時代，銖對應嘅質量都略有唔同. 大致嘅換算關係係：一石等於120斤；一斤等於16兩；一兩等於四錙；一錙等於六銖. 秦始皇統一中原之後，統一埋度量衡. 秦朝嘅一斤大概等於今日嘅253克 ，計算得出一銖大概等於0.658855克.
由於「銖」同「錙」對應嘅質量都好細，所以喺中文成語裡邊，「銖」同「錙」可以形容微不足道嘅事物.
參考
類:單位
乘
乘係數學運算一種，現代數學會以乘號表示. 乘唔易以三言兩語概括，一般入門會以自然數介紹，相加多次數講解. 乘數結果爲積. 加、減、乘、除，合稱四則運算.
連乘
「\prod」呢個數學符號係指連乘，源自希臘字母大楷Π(pi)，即係將一列數冚唪唥乘埋一齊，例： 上述段意思係話「計 i^2，再將 i = 1 至 i = 6 之間嘅 i^2 乘埋一齊. 」，其中下標寫咗約束變量（i）同埋佢嘅下界（1），上標就寫佢嘅上界（6）. 上界同下界都一定係整數.
1978年亞洲運動會
第八屆亞洲運動會於1978年12月9號至20號响泰國首都曼谷舉行.
因原主辦城市巴基斯坦嘅伊斯蘭堡放棄主辦權，由泰國接辦，呢屆亞運會因政治原因（繼1962年雅加達亞運之後），再度拒絕台灣同埋以色列參賽.
大會會期為12日，共有25個國家同地區嘅3842名運動員參與19個項目嘅比賽. 打破66項世界紀錄. 射箭同保齡球係今屆亞運會新增設嘅比賽項目.
田
田（Field），又叫農田、田地，係農業入面專門劃出用嚟種農作物嘅一笪耕地.
史
甲骨文田多數係指打獵嘅地方或者去打獵，即係田狩.
引伸
「田」之後亦引伸其他物產，好似鹽田咁.
天與地
《天與地》（When Heaven Burns）係無綫電視時裝電視劇，由林保怡、陳豪、佘詩曼、邵美琪、黃德斌同埋金燕玲領銜主演，監製戚其義，編審周旭明. 喺2009年拍，2011年11月首播，全劇30集. 呢套劇係資深甘草演員陳鴻烈嘅遺作之一.
呢齣電視劇播到第26集嗰時，中國大陸多間視頻網站突然收到國家廣播電影電視總局通知，即時唔畀播呢齣電視劇，全部視頻要即刻落架，連評論都要刪，成為近20年嚟第一部畀人列入禁播名單嘅華語電視劇. 禁播原因眾說紛紜，大陸有網友估個片題材比較血腥或過度兇殘 ，重有部分大陸同香港朋友估電視劇畫面有涉及隱喻六四啲嘢，曾經出現過鼓勵抗爭意識同法輪功符號、「徹底解體中共」字眼嘅鏡頭.
2011年12月27至31號，廣東地區原先晚黑播緊《天與地》部片變成《法證先鋒Ⅲ》，但有報道話廣東有線電視重喺度播緊呢部片.
雖然播出時間同2012年《萬千星輝頒獎典禮》相隔近一年，呢齣電視劇都喺2012年12月獲首次全民投票選為「最佳劇集」. 無綫電視決定喺2013年1月1號起喺深夜12點05分重播呢齣電視劇. 當日正正係首播版播大結局嘅一週年紀念日.
劉俊雄（Joe）
劉俊雄（Joe），又叫「鼓佬」，由林保怡同埋羅鈞滿分別飾演中年版同少年版.
劉俊雄本來讀會計，後來識咗工人運動份子江兆泉（泉叔，劉丹飾），受到佢嘅熱誠感動，於是轉做江兆泉嘅助理，幫工人服務. 劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪. 多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina（陳芷菁、麥皓兒飾）身上.
劉俊雄後來畀江兆泉推舉競選立法會議員，劉俊雄最初好激進噉樣爭議席，後來畀江兆泉教訓而軟化態度，點知因為畀對手抹黑而輸咗，令劉俊雄大受打擊. 劉俊雄因而性情大變，唔再為揹住罪惡而內疚，反而為咗利益而不擇手段，轉而唯利是圖，自私自利.
最後，劉俊雄因為奮身救一個叫家明嘅細路而死.
當奴修打蘭
當奴修打蘭（Donald Edward McNichol Sutherland，）係加拿大男演員.
保鏢 (臺灣電視劇)
《保鏢》係1974年華視製作嘅古裝武俠連續劇，經典主題曲《保鑣》，由趙燕翎主唱.
1974年9月，由陳明華編劇，葉文宗、冠恆祿導演，響黃金時間8點播出. 每晚90分鐘，收視第一. 演員破紀錄多，包括衛子雲、龍隆、張允文、張珀舟、陳松勇、趙強、丹陽、凡偉、王滿嬌、丁翠同埋尤美演出.
石門站 (香港)
石門站（；Shek Mun Station）係港鐵一個架空車站，喺沙田石門東南面，近住石門工業區.
利用狀況
石門站附近開通頭10年，當時只有少量商業大廈同埋工業區，附近亦住宅較少，因此人流唔多，係屯馬綫全綫人流最少嘅車站. 直至附近嘅公屋碩門邨喺2009年入伙後，加上香港浸會大學國際學院同中小學啟用後，客量先有改善. 到2016年，車站旁邊京瑞廣場一、二期相繼落成，之後有大量餐廳、商舖同補習社陸續進駐，而入境處喺京瑞廣場亦開設沙田智能身份證換領中心，帶動呢處一帶人流上升. 同埋碩門邨二期喺2019年入伙後，車站人流更顯著上升.
未來發展
2003年有地區人士建議，由香港賽馬會同地產商合作興建多項設施嚟提高城門河嘅吸引力，包括興建接駁馬場同埋石門站嘅購物橋，同埋喺沙田中央公園附近嘅城門河興建人工島，作為購物同飲食地區等，但建議至今重未落實.
車站啟用
本站喺2004年12月21號隨著馬鞍山鐵路啟用而投入服務.
月台擴建工程以及加裝月台閘門
石門站啟用初期，車站月台長度只有約4至5卡，而九鐵亦喺興建石門站嘅同時喺車站南端位置設預留空間，預留空間會喺沙中綫興建時擴建，可額外增至8卡列車長度，現時擴建工程已經完成；另外車站亦於2017年加設月台閘門.
田 (搞清楚)
田係唐字，可以指：
府前路 (廣州從化街口)
府前路（）係中國廣東廣州嘅南北走向馬路，喺從化街口. 南邊從河濱南路開始，一直向北去到新城東路同東成路嘅交界.
概要
全長1.2km，闊24米，雙向4車道.
經過嘅道路
條路順序從南到北排，加粗嘅字係主幹道：
白水
白水係中國陝西渭南一個縣，總面積920平方公里，人口28萬.
福建
政治上，福建而家係由中華人民共和國嘅福建省同埋中華民國嘅福建省分治. 前者差唔多佔有全個福建嘅大部分地方，尤其係陸地部份，以福州市為省會；而後者就管理金門、烏坵、馬祖等等嘅沿岸島嶼，省政府設喺金門縣嘅金城鎮.
南洋唔少華人祖先都係嚟自福建，尤其係閩南廈門、漳州、泉州等等以及福州、福清、莆田等地方；而喺美國，近年就多咗好多閩東福州移民. 喺香港，閩南人多數聚居北角，閩東福州人多數聚居荃灣、西環，平日大家所叫嘅「福建話」，其實都係指閩南話，而閩東福州人講嘅語言叫閩東話，或者福州話.
香港有線電視新聞台
（i-CABLE News Channel、以前叫有線電視新聞二台），係香港有線電視旗下一個24小時無間斷提供每次30分鐘嘅收費高畫質及標準畫質新聞報道，除咗主力報道香港本地同國際新聞，每一節新聞內容仲包括財經、體育同天氣消息等. 每一節新聞時段除咗播放已經剪輯新聞片段，仲會隨時透過現場直播，即時報道新聞事件最新發展.
目前有線新聞台每日都會提供報道精華畀香港有線新聞速遞有限公司，以港鐵車廂電視名義喺港鐵南港島綫、東鐵綫、屯馬綫，同部分觀塘綫列車播放.
有線新聞台目前的主要競爭對手包括無綫電視無綫新聞台同埋now寬頻電視now新聞台.
歷史
2008年2月，推出「新聞有線人」，畀觀眾報料同提供新聞線索.
2008年3月21日，有線新聞台破天荒借用中天新聞台辦公室作為直播中心，由主播張宏艷同呂榮淳，朝6晚11喺台灣親身報道台灣大選最新戰況.
2008年5月12日，四川汶川大地震發生後，中國組記者呂秉權第二日清晨就去到北川，並即時做現場報道，係全球第一個抵達地震重災區嘅採訪隊.
2008年香港立法會選舉，派出五位記者何永康、譚嘉恒、許秋霞、黃樂欣及梁家奇作為專員，分別報道港島、九龍東、九龍西、新界東同新界西直選選區選情.
2008年12月10日夜晚7點起，使用全新主播台，同時更換新聞跑馬燈設計.
2009年3月2日，換新聞音樂同片頭，喺晚間推出「國際最前線」、「十一點最前線」、「十一點半最前線」、「午夜最前線」等全新時段，同埋「新聞通識」環節.
2009年5月，三位記者譚嘉恒、林月晶及黎宛穎作為專員，報道龔如心遺產爭奪事件審訊進展.
2009年8月31日起，「Cable早晨」節目時間改為逢星期一至五07:00－09:00播映，取消交通消息環節.
2010年4月下旬起，「新聞通識」環節會喺第二日朝早新聞時段重播.
2011年1月13日，新加502台播放新聞台聲音版本.
2013年6月10日朝早6點，有線新聞台正式用全新新聞片頭，新聞台直播室巨型屏幕佈景亦更換，同時所有節目時段（有時週末例外）包括主播口述同新聞片段都提供中文字幕.
2014年6月1日起，有線寬頻用戶網上收睇新聞台、財經資訊台同交通台嘅服務停止，但用戶可以透過手機應用程式收睇有線新聞台即時畫面. 非有線電視用戶可以用手機應用程式睇新聞標題同文字內容，並可以喺有線新聞facebook專頁睇新聞同留言.
2015年12月14日，採訪本地新聞片已經轉用16:9拍攝.
2015年12月31日，新聞台轉用全新直播室，並用高清拍攝、製作同播放，不過只有訂高清服務用戶先可以享受有線電視209頻道16:9畫面.
2016年6月，星期日《國際最前線》，推出類似「新聞通識」環節「科學+」環節.
2017年2月16日，《有線新聞》（17:00-19:00時段）首次喺24小時直播室拍攝.
2017年5月6日起，由於奇妙電視中文台節目調動關係，暫停播映《新聞最前線》、《十一點最前線》同《十一點半最前線》，《國際最前線》、《有線新聞》（18:00－19:00及21:00－22:00時段）就唔定期同奇妙電視聯播，滿足免費電視頻道牌照要求「夜晚6時至12時期間播放兩節唔少過15分鐘嘅新聞報道」.
2017年6月25日起，因資金開始不明朗，有線新聞台取消《有線新聞》通宵直播時段（01:30－06:00）. 《明日焦點》環節改為只喺新聞台下面走馬燈show，主播唔會讀出.
2018年1月1日起，奇妙電視中文台新加播放《Cable早晨》同中午12:30《有線新聞》.
2018年5月8日朝早6點起，高清新聞台台號由第209台改為109台. 同年5月24日朝早6時起，標清新聞台台號由第9台改為第152台；同日起新聞台恢復有限度《有線新聞》通宵直播時段（01:30－06:00），不過早前因資金開始不明朗而作嘅其他改動改為長期實施.
2019年6月1日起，所有新聞時段全面加設繁體中文字幕.
2019年6月12日起，觀眾可透過i-cable手機應用程式，免費喺手機或平板電腦收睇《有線新聞》. 「有線新聞APP」其後喺各大應用程式商店上架，觀眾可以免費收睇《有線新聞》至2020年1月31日.
2020年6月20日起，《國際最前線》由原本每日播映，改為逢星期一至五播映，周末同樣時段改播《有線新聞》.
2020年12月10日，由於主播關善茹屋企人確診COVID-19，佢要入住檢疫中心隔離14日；新聞部隨即消毒清潔，首次安排主播上鏡時戴口罩. 同年12月28日，關善茹完成隔離並重投工作，其他主播報導新聞時亦唔使戴口罩.
2021年1月1日起，因有線新聞大裁員40人，而「新聞刺針」全組遭解僱，有線中國組改由主播報導由中央電視台等官媒提供嘅新聞片段. 周末播映嘅《新聞最前線》亦只有一位主播.
2021年1月19日上晝開始，標清新聞台改以16:9格式播映，高清新聞台台徽中「HD」字樣亦無咗.
2021年2月1日起，新聞部改為用四方形膠牌，取代用咗近20年嘅藍底咪牌，前者包含有線電視嘅台徽同「有線新聞」字樣（紅底白字）. 同日起，《新聞最前線》改名為《開在新聞最前線》，突顯同香港開電視關係，並採用新片頭.
新聞報道
新聞報道每半個鐘一節，喺每小時00同埋30分開始播映，呢個台而家大多數時段都係以直播嘅形式播映. 而喺非直播時段，財經報價重有天氣同埋時間資訊列唔會跟隨重播，仍然會即時更新.
新聞時段
有線新聞台每日黃金時段會同有線綜合娛樂台，同埋香港開電視聯播，喺呢段時間新聞內容中，會有比較多戶外記者直播同做深入報道.
有過嘅新聞時段
2016年1月1日前，新聞台會按時段有唔同稱呼，不過現時統一叫做有線新聞.
現有新聞環節
當有突發事件、重要記者會、特別活動或儀式進行時，新聞台會暫停播映以上新聞環節同廣告，並由主播同記者即時透過直播畫面，作旁述同報道.
有過嘅新聞環節
而當突發事件、記者會、特別活動或者儀式發生同進行時，新聞台會暫停播映以上嘅新聞環節，並由主播同埋記者即時透過直播畫面，作詳盡的旁述同埋報道.
報道手法
有線新聞台一向賣點為觀眾提供最快最新資訊，突發新聞方面比較優勝，亦會有記者作明查暗訪追查報道. 其中中國組甚少派記者跟隨領導人外訪，但會派人到大陸唔同地區採訪社會大小事件，並作出批評同主力以負面角度作出報道，因此經常遇到內地當局阻撓.
直播室
2002年數碼新聞中心啟用前，新聞台直播室喺有線電視大樓2樓. 直播室主播台佈景曾經喺1995年、1999年及2000年微調裝修.
到2002年4月8日，有線電視大樓地下數碼新聞中心啟用，新直播室同樣採用開放式，主播背後可見編採人員工作，呢個直播室用咗5年，直至2008年10月中停用. 2008年10月中至12月10日期間，為配合主播台做大型改建工程，所有新聞報道喺虛擬背景中進行. 背景以舊主播台佈景圖案為主題.
2008年12月10日夜晚7點起，全新主播台正式啟用，主播台後面背景，引入8個相連平面電視熒幕，組成電視牆（Video Wall），按照每日新聞時段同需要，播放唔同背景同畫面，主播會喺晚間最前線時段喺熒幕前面走動，較常使用左面大螢幕. 而《有線中國組》環節喺2013年5月推出後，因配合主持同埋鏡頭角度需要，會喺直播室最右面位置擺放一部電視，主要喺《中國財經》環節使用.
2015年6月27日，為配合進入高清廣播，所有新聞報道喺虛擬背景中進行，到12月31日夜晚7點起正式啟用. 新直播室主要分為三個部份（主播枱、巨型熒幕同2個LCD mon）組成，令節目主持可以靈活由唔同位置報道新聞.
2019年7月27日起，當直播室進行維修保養時，所有新聞報道會用虛擬背景，虛擬背景設計類似2008年12月10日至2015年6月26日嘅實景主播台. 直播室完成維修保養後，會恢復使用直播室.
模仿潮流
有線新聞台版面設計佈局鮮明簡潔，成為其他競爭對手就電視節目「偽截圖」畫面風格範本嘅選擇. 例子有友枝新聞
另外，有民間更模仿建設新聞台嘅直播室，設計者曾被財經資訊台節目潮流旗艦店訪問.
至於有名人逝世時資訊列旁加上鮮花圖案，亞視新聞之後亦有仿效.
合作
有線新聞台同台灣嘅中天新聞台同埋東森新聞台合作，取得電視台無附加字幕嘅新聞片段，經剪輯後喺新聞台播放. 喺台灣有大型事件進行時，更可以用嗰兩個台嘅衛星訊號作直播.
喺2007年3月中，新聞台多位台前幕後工作人員，到台灣東森新聞台考察兩日，了解台灣電視新聞嘅運作.
此外，喺香港大型選舉進行前，好似2007年香港特別行政區行政長官選舉、2007年香港立法會港島選區補選，有線新聞台都會同港大民意研究計劃合作，進行民意調查. 2008年2月27日財政預算案公佈日，新聞台推出革新環節「還富於民‧我有嘢講」，喺時代廣場設直播點畀觀眾發表意見，市民亦可以自拍短片上載到雅虎香港網站.
當有重大事件發生，新聞台會畀觀眾來電、傳真同有線寬頻網站留言，並抽取部份留言喺新聞報道中播出. 例如2009年1月23日發生落馬洲六人死亡車禍.
活地夏里遜
活地夏里遜（英文：Woodrow Tracy "Woody" Harrelson，）係美國男演員同劇作家.
廣州美術學院
（Guangzhou Academy of Fine Arts），之前嗌過，係中國廣東廣州嘅一間大學，喺1953年成立，有兩個校區. 佢係中國華南地區唯一嘅高等美術學府.
史
學校喺1953年由中南文藝學院、華南人民文學藝術學院同廣西省藝術專科學校等院校相關科系合併出嚟，嗌「中南美術專科學校」，初期喺湖北武漢一帶辦學，直到1958年，學校正式向南搬到廣州海珠區一帶而改名做「廣州美術學院」. 1978年開始將國、油、版、雕、及工藝等專業向中國大陸招收研究生；1981年加入中國第一批辦法碩士學位嘅權利；1987年正式開始收港澳台同鬼佬讀書；2004年喺大學城開咗個校區，2005年俾教育部批准，定為中國第一批藝術碩士培養試點單位. 2010年俾廣東省教育廳定為省級博士點建設單位.
出面網頁
類:美術大學 類:海珠區 類:番禺
鳥羽
鳥羽（とば）係日本三重縣一個市，人口2萬.
儳
儳，讀 ，解佢插嘴. 例如：「儳亂歌柄」.
Janelle Monáe
Janelle Monáe Robinson（； ） ，係美國歌手、詞曲作家、Rapper、女演員、製作人.
富平
富平係中國陝西渭南一個縣，總面積1233平方公里，人口76萬.
普法戰爭
普法戰爭  （Deutsch-Französischer Krieg、Guerre franco-allemande de 1870），係1870年7月19號到1871年5月10號期間普魯士同埋法國為咗爭奪歐洲大陸嘅霸權而打嘅一場戰爭，歷史學界將呢場戰爭歸為德意志統一戰爭嘅一部份.
戰爭係由法國發動嘅，但係最後普魯士大獲全勝，法國被迫同普魯士簽署法蘭克福條約. 法國唔單衹要被迫割讓阿爾薩斯大區同洛林兩個大區畀普魯士，重要賠償高達50億法郎嘅戰爭賠款畀普魯士. 戰爭結束之後無幾耐，德意志第二帝國就宣布成立，德意志第一次形成統一嘅國家. 喺德國同埋法國兩個國家，呢場戰爭被稱為法德戰爭.
普法戰爭結束後，德國同法國交惡，為日後嘅第一次世界大戰嘅爆發埋下咗隱患.
參考
[[Category:仗]]
類:普魯士
美倫堡－前波瑪恩
美倫堡－前波瑪恩（Mecklenburg-Vorpommern，又譯美倫堡－西波瑪恩、梅克倫堡－前波莫瑞、梅克倫堡－西波莫瑞、梅克倫堡－前波美拉尼亞、梅克倫堡－西波美拉尼亞），係德國東北面嘅一個聯邦州，首府舒維蓮.
拿破崙戰爭
拿破崙戰爭係指法國19世紀頭拿破崙發動嘅戰爭，由1803年5月18號法國向英國宣戰開始，歐洲多國都有份參戰，最後法國陣營打輸咗畀反法陣營，1815年11月20號簽《巴黎和約》結束. [[Category:仗]]
自省
自省（self-reflection）泛指檢視同埋惗度自己嘅意識嘅能力.
蝸牛
蝸牛並唔係生物學上一個分類嘅名，一般係指腹足綱嘅陸生所有種類. 一般西方語言中唔區分水生嘅螺類同陸生嘅蝸牛，漢語中蝸牛淨係指陸生種類，雖然亦包括好多唔同科、屬嘅動物，但形狀都相似.
結構
蝸牛嘅結構主要由一個由碳酸鈣組成嘅外殼同埋一個軟體組成. 由於種類唔同，每一個品種蝸牛嘅結構都有啲分別.
前鰓類（Prosobranchia）
前鰓類（Prosobranchia）蝸牛嘅身體結構跟有肺類（Pulmonata）嘅最大分別係在於性別嘅區分同埋呼吸系統. 前鰓類蝸牛係雌雄異體，而有肺類蝸牛就係雌雄同體；另外，前鰓類蝸牛以用鰓抖氣，而有肺類蝸牛就用肺呼吸. 目前已知嘅大部分蝸牛都係屬於有肺類嘅，所以相對來講，前鰓類蝸牛嘅種類比較少.
新進腹足超目（Caenogastropoda）
新進腹足超目（Caenogastropoda）嘅蝸牛種類唔多，體形比珍珠蜑螺超目大啲. 佢哋嘅蝸牛都有石灰質或者角質嘅口蓋，呈現多旋型或者圓形. 頭部有一對觸角，眼睛生喺觸角嘅基部，有部分種類嘅外殼有比較特殊嘅縫合管. 另外，呢個超目嘅蝸牛嘅外套腔上係無嗅感器嘅. 本超目底下有兩個超科，分別係主扭舌目（Architaenioglossa）嘅山蝸牛超科（Cyclophoroidea）同埋吸螺目（Sorbeoconcha）嘅麂眼螺超科（Rissoidea），而麂眼螺超科內嘅貝類大多生活喺潮間帶同埋淡水水域，因此呢個超科內嘅部分貝類並唔係蝸牛.
有肺類（Pulmonata）
有肺類蝸牛佔咗蝸牛嘅大多數，體內有肺部進行呼吸作用，並且係雌雄同體. 喺有肺類當中，又以真肺目（Eupulmonata）佔咗大多數，而真肺目當中又以柄眼亞目（Stylommatophora）嘅蝸牛為最常見嘅蝸牛.
真肺目（Eupulmonata）
真肺目（Eupulmonata）佔咗蝸牛嘅大多數，有螺旋形外殼，無口蓋. 外套膜內冇嗅感器，出口處有一個肺孔，可以收縮. 1998年，Smith同Stanisic建議將真肺目分成三個亞目，包括海岸螺亞目（Actophila）、擬松螺亞目（Trimusculiformes）同埋柄眼亞目（Stylommatophora）.
海岸螺亞目（Actophila）
海岸螺亞目（Actophila）嘅大部分貝類，例如耳螺係生活於潮間帶嘅，得少數係屬於蝸牛，例如台灣嘅罌粟蝸牛. 呢個亞目嘅蝸牛對眼生喺頭上嘅一對觸角嘅基部，殼口大多有齒狀突起.
柄眼亞目（Stylommatophora）
柄眼亞目（Stylommatophora）蝸牛係最常見嘅蝸牛，有兩對觸角，眼生喺上觸角嘅頂端. 特別地，柄眼亞目蝸牛嘅眼睛喺收縮嘅時候，會由頂端開始向內收縮.
生活環境
蝸牛一般生活喺比較潮濕，有植物叢中躲避太陽直曬，並且無人為干擾嘅地方. 喺雜木林、原生林等地區，可以發現比較多嘅蝸牛種類；即使喺花圃或者花園嘅角落，亦有機會發現蝸牛. 喺寒冷地區生活嘅蝸牛會冬眠，喺熱帶生活嘅種類旱季亦會休眠，休眠時分泌出嘅黏液形成一層鈣質薄膜封閉殼口，全身收埋喺殼裏面，當氣溫同濕度合適就會出來活動.
一般來講，由於蝸牛需要利用碳酸鈣來製造外殼，蝸牛通常生活喺石灰質嘅地區，較少生活喺火山或者酸性土壤嘅地區. 由蝸牛嘅生活環境區分，可以將蝸牛分為地棲性同樹棲性兩種. 地棲性蝸牛大部分都鍾意喺地面活動，但少數亦會喺樹上活動. 樹棲性蝸牛一般都生活喺樹上或者植物上，佢哋嘅腹足可以伸展得好長，方便喺樹葉同樹葉之間跨越.
蝸牛幾乎分布喺全世界各地，唔同種類嘅蝸牛體形大小各異，非洲大蝸牛可長達21公分，喺北方野生嘅種類一般得唔夠0.9公分.
人類嘅破壞
由於蝸牛行得慢，活動範圍依物種而有所唔同，但大多局限喺小區域，因此當佢哋嘅生活環境受到人類破壞嘅時候，就好可能會大量死亡. 人為破壞主要有三方面：過分使用農藥，破壞植物以及過量捕捉蝸牛.
進食
一般蝸牛食植物葉同嫩芽，因此係一種農業害蟲. 但亦有肉食性蝸牛（例如扭蝸牛），食其他種類嘅蝸牛. 法國人用蝸牛做菜肴，因此培育出一種個大肉厚嘅勃艮第蝸牛，有39-51毫米長，重達43-49克，而家呢種人工養殖可食用嘅蝸牛已經隨同法國烹飪向世界各地傳播. 睇法國蝸牛.
交配
每年5月-11月係蝸牛嘅繁殖期，蝸牛交配後，精子並唔會馬上被用來同卵受精，而係等蝸牛找到合適嘅環境. 地點時先會考慮使用. 有時蝸牛會將異體嘅精莢儲存起來，保留喺體內幾日或幾個月，以備不時之需. 或係將異體嘅精莢分好多次用.
有肺類蝸牛係雌雄同體嘅，有嘅種類可以獨立生殖，但大部分種類需要兩個體交配，互相交換精子. 前鰓類蝸牛係雌雄異體嘅，得母蝸先可以產卵. 普通蝸牛將卵生喺潮濕嘅泥土中，一般喺兩到四個禮拜後，小蝸牛就會破土而出；但少數蝸牛，例如堀川氏煙管蝸牛係卵胎生嘅. 一次可以生100個卵.
蝸牛嘅交配季節主要喺潮濕溫同嘅天氣，例如春天. 當蝸牛交配嘅時候，兩隻蝸牛嘅腹足會黐埋一齊，並且會持續接近廿四個鐘，維持身體唔動. 呢個時候係蝸牛最危險嘅時間.
天敵
蝸牛嘅天敵好多，鷗、鴨、鳥、蟾蜍、龜、蛇、刺蝟、老鼠、螢火蟲幼蟲，甚至係人類，都會將蝸牛當係嘢食.
文化意義
蝸牛喺各種文化中嘅象徵意義都唔同，喺中國，蝸牛象徵緩慢、落後；喺西歐就象徵頑強同堅持不懈；有啲民族以蝸牛嘅行動預測天氣，芬蘭人認為如果蝸牛嘅觸角伸到好長，就意味住聽日會好天.
分類
蝸牛嘅種類大體上分為前鰓類（prosobranchia）同有肺類（pulmonata），其中後者佔大多數. 前鰓類嘅蝸牛種類較少，因此分類比較簡單；但由於有肺類嘅分類十分繁多，同埋柄眼目三大目，但最新嘅分類法就將佢哋重新分配至縮眼目、基眼目同真肺目當中，並且又加入一啲裸形亞綱嘅蝸牛.
舊分類系統
柄眼目分類 Order Stylommatophora（陸生蝸牛同蛞蝓）
瞓捩頸
瞓捩頸 或者 睏捩頸（粵拼：fan3 lai6(2) geng2） ，有啲人用懶音讀成「瞓矮頸」，國語叫落枕，西醫叫急性頸椎關節周圍炎（Acute fibrositis），係一種瞓完覺之後條頸又痛有哽嘅現象. 症狀同埋岋頭、擰頭，彎頸嘅時候都痛，郁得緊要重會劇痛，有啲人甚至連食嘢、飲水、講嘢、做嘢，郁手或者舉手呢啲小動作，都會好痛.
拎
[[Category:痛]]
糖糕
糖糕，又喊做大籠䊦，係一種用糯米粉同埋紅糖倒入大口竹籠蒸做嘅糕點. 做好出嚟可以切成條，個顏色銅黃到赯紅，有時仲會插紅棗、柏|柏枝，通「鴻運」.
䊦
南方地區食稻米、特別係糯米嘅歷史源遠流長，所以都可以整出好多花腎，而飯、糭、䊦就係其中比較有代表性嘅幾樣. 雖然「䊦」邇種講法用嘅埞比較少，但係考慮到糯米糍同埋其他語言入邊形式非常之類似嘅糕點，譬如西南地區同埋福建地區嘅糍粑、江浙、越南（「糯米糕」）、日本糯米糍同埋琉球嘅等等，可以睇到邇種嘢食分佈之廣泛.
黃婉曼
黃婉曼（Icy Wong，），本名粘冰冰，係香港藝人.
簡歷
佢喺廣東潮州出世，1996年自中國大陸移民香港，2003年喺香島中學畢業，同年喺香港高級程度會考攞到3A1C成績，獲香港中文大學新聞與傳播學院取錄. 2006年大學畢業後加入無綫電視新聞部，2009年主持《晚間天氣報告》憑住活潑風格而引人留意，2010年正式離開無綫電視，之後做過now寬頻電視同香港賽馬會節目主持，亦做過報紙專欄作家.
方嘉柏馬房賽駒「跳出香港」嘅馬名，係源自黃婉曼當年嘅口頭禪「我哋而家跳出香港」.
印度馬兜鈴
印度馬兜鈴（學名：Aristolochia tagala）係馬兜鈴科馬兜鈴屬嘅藤本植物，南亞到華南一帶常見.
喺香港，植株受法例96章林務規例保護.
連出去
類:馬兜鈴屬
類:藤木
粉嶺
粉嶺（；Fanling）係香港新界北面一個地方. 以前係鄉郊地方，家下同上水夾埋做新市鎮. 現時係北區核心市區一部份. 粉嶺響上水南面，和合石北面，佢東面係聯和墟.
歷史
粉嶺舊稱粉壁嶺，係條圍村來嘅. 而條村北面山上面，相傳有塊白如粉嘅石壁，有靈性，所以叫座山做粉壁嶺. 因為呢座山咁有靈氣，所以啲人叫佢做靈山. 響英國統治新界之後，起咗九廣鐵路，重起埋粉嶺車站. 之後沙頭角鐵路亦由呢度伸到去沙頭角. 另外重有大埔道（今日粉嶺公路）同沙頭角公路. 雖然呢帶係鄉村，但係有咗咁方便嘅交通，呢度變成附近上水、大埔同沙頭角嘅交通樞紐. 所以粉嶺附近村民，就響粉嶺東面夾份起咗個聯和墟做買賣.
交通
粉嶺係北區交通工具其中一個出口，最主要嘅係粉嶺公路同大窩西支路，同大埔、林村連接. 無論巴士定火車都係用呢兩條路出市區，而其中交通最方便嘅係華明邨同聯和墟，北區有九成巴士線都經嗰度.
彩虹站
彩虹站（；Choi Hung Station）係香港一車站，喺港鐵上. 佢特色一層四月台，站有三軌道，四月臺，並排而行. 外側兩軌道觀塘線來回，而中間軌道，通去九龍灣嘅港鐵車廠. 觀塘線尾班車到達後，會用作落客，然後返九龍灣車廠.
車站商店及自助服務
{|
彩虹站中央路軌
彩虹站同鑽石山站一樣，基於東九龍綫喺鑽石山站要有路軌直接前往九龍灣車廠，故此喺彩虹站設計上特別加設中央路軌，以便東九龍綫列車供應暢順，同時唔影響觀塘綫運作.
由於中央路軌係為九龍灣車廠直接前往鑽石山站而設，因此由九龍灣站唔可以直接駛入中央路軌. 另外，彩虹站中央路軌一早已經直接連接咗鑽石山站嘅中央路軌（即係依家觀塘綫往黃埔方向嘅路軌），所以九龍灣車廠嘅列車可以即時供應東九龍綫延伸至慈雲山嘅客量.
觀塘綫列車往油麻地方向由九龍灣站開出只可以駛入本站4號月台，而由九龍灣車廠開出就能夠駛入本站3號月台或4號月台；但觀塘綫列車往調景嶺方向可以駛入本站1號月台後往九龍灣站或2號月台後往九龍灣站或九龍灣車廠. 由於彩虹站月台經過特別設計，所以月台比其他車站窄，只能夠容納一條單向扶手電梯.
出入口
現時，彩虹站通風口上蓋係商場匯八坊、住宅清水灣道8號、彩虹泊車轉乘公眾停車場及坪石公共運輸交匯處，地庫設有A3出口連接彩虹站.
利用狀況
彩虹站附近有多個公共屋邨，並有多間中小學，因此人流一直穩定. 另外來往西貢及清水灣嘅公共交通好似巴士、小巴等，都以彩虹站做總站或經呢個站，故此有唔少西貢居民，或假日去清水灣遊覽嘅市民，都會喺呢個站落車轉其他公共交通. 亦有香港科技大學公共交通經彩虹站，故此喺返學放學時間，好多科技大學師生會取道彩虹站轉巴士或小巴往返科技大學. 另外，四順區居民亦會喺彩虹站，轉由彩虹站開出嘅專線小巴往四順區.
另外，由於本站接近九龍灣車廠，每當繁忙時間之後，部份觀塘綫列車喺本站中央路軌嘅2號月台清客後，會停止服務返車廠.
歷史
彩虹站於1979年10月1號隨修正早期系統通車而啟用，而車站總承建商保華建築有限公司.
加建A3出口
1990年代末期，香港政府發現由於過多巴士同小巴線用坪石公共運輸交匯處接駁地鐵，故此批出土地畀前地鐵公司發展公共運輸交匯處、泊車轉乘停車場、商場同住宅. 項目於2006年完成，同年2月尾，連接地面交匯處同車站嘅A3出口啟用.
除
除係數學運算一種，現代數學會以乘除表示. 除唔易以三言兩語概括，一般入門會以自然數介紹，由大數相減多次細數講解. 亦有說以乘嘅相反講解. 加、減、乘、除，合稱四則運算.
失蹤嘅正方形
（missing square puzzle）係幾何學上一條出名嘅謎題同視錯覺. 想像附圖嗰兩個形狀 A 同 B，兩個形狀都係由幾塊彩色嘅板組成嘅，再考慮以下呢兩點： 於是就引起咗條謎題.
除
定義
喺整數除法入面 讀做 A 除以 B 等於 Q 餘 R， 當中 A 叫被除數，B 叫除數，Q 叫商數，R 叫餘數.
失蹤嘅正方形
解答
一般認為，呢條嘅答案在於一樣嘢：藍色嗰塊三角形板同紅色嗰塊查實並唔係相似嘅三角形；簡單噉講，如果將 A 同 B 呢兩個「三角形」嘅斜邊擺埋一齊睇（睇下圖），就會發覺 A 同 B 根本唔係真係三角形－兩個條斜邊都唔係完全嘅直線嚟嘅，所以計三角形面積嘅方程式理所當然唔會適用喺佢哋身上，不過 A 同 B 條斜邊同直線嘅偏差好細，就噉望落好似兩個條斜邊都係直線噉.
除
定義
可以寫成 叫做除法原理.
失蹤嘅正方形
數學細節
要完整咁解釋點解會差咗1個格仔嘅話，就要證明埋上邊嗰個好窄嘅四邊形嘅面積係等於1格，呢個差異就造成咗個正方形「失蹤」嘅錯覺. 證明嘅方法有幾種：
除
代數性質
除數係有左結合律嘅，即係話如果連續嘅除數無寫括號嘅話，係由左做到右：
失蹤嘅正方形
Pick定理
第一種係利用Pick定理（Pick's theorem），Pick定理係用嚟計算啲頂點全部喺格點上面嘅簡單多邊形嘅面積： 套用呢個公式，個四邊形嘅面積就係.
除
代數性質
除數對加減數有右分配性，即係
失蹤嘅正方形
鞋帶公式
第二種係利用鞋帶公式（Shoelace formula）. 個四邊形嘅四個頂點用逆時針順序座標分別係，代入鞋帶公式，四邊形嘅面積係：
除
代數性質
呢一點佢同乘數一樣，因為乘數都有，但係除數係無左分配性嘅，因為一般嚟講: ，例如 ，但係.
失蹤嘅正方形
同斐波那契數列嘅關係
喺圖入邊所有出現嘅打直或者打橫嘅長度都係斐波那契數列入邊嘅數，例如紅色三角形嘅長闊係3、8，藍色三角形嘅長闊係2、5，成個形狀嘅長闊係5、13等等，事實上，換成其他斐波那契數列嘅組合，都可以得出類似嘅「失蹤嘅正方形」錯覺 ，右圖就係8\times 21嘅例子.
除
代數性質
呢點就同乘數唔同，乘數係同時有左分配性同右分配性，即係話乘數係有分配性質嘅.
腎
腎（）呢個唐字嘅意思，喺古今中外有分別.
西醫
腎臓，又叫腰，係動物內臟，係動物器官，主要見於有脊骨動物，但亦有啲無脊骨動物有腎. 腎係泌尿系統一部份，主要係濾血製尿，用以排多咗嘅水出體外. 腎用尿帶走水份鹽份、廢物同毒素，調節身體，維持平衡，例如調節血壓，鹽份，酸鹹度等. 腎將血中廢物如尿素同氨，會流出體外，有用嘅嘢，好似水、葡萄醣、氨基酸等，會留返喺體內.
中醫
「腎」係個概念或者成副嘢，而並非實指若干器官. 角色為「藏精」、「主水」、「主骨生髓」、「主納氣」.
腰
腰係動物（包括人）身體中部，胸同股之間. 腎臟喺中醫同廚藝上，亦都叫「腰」.
田灣
田灣曾經係工業為主，家下有唔少住宅.
最佳臺語男歌手獎
金曲獎最佳台語男歌手獎係依家流行音樂類金曲獎演唱類嘅個人獎項. 1990年第1屆設立「最佳男演唱人獎」後，台語男歌手就可報名角逐. 之後男演唱人獎喺1991年第3屆同2003年第14屆2次跟演唱語言劃分後，台語男歌手獎便獨立設獎到依家. 喺歷屆得獎同入圍者入面，洪榮宏、蕭煌奇獲獎3次最多，王識賢就以11次居入圍次數首位.
沿革
自1991年第3屆起，演唱人獎項始依照語言劃分做「國語歌曲」同「方言歌曲」2類. 2003年第14屆時，方言演唱人獎項再跟語言分別設立：台語男演唱人、台語女演唱人、客語演唱人同埋原住民語演唱人等4個獎項，其中「最佳台語男演唱人獎」自2007年第18屆起，改名做「最佳台語男歌手獎」到依家.
最佳台語男演唱人獎（第14屆－第17屆）
※第14屆金曲獎最佳台語男演唱人獎以「從缺」作結，發生無人獲獎之糗事. 嗰屆評審團總召李坤城表示：創作同製作水準同以往落差大，從缺係為咗刺激進步，因此共有11位委員贊成從缺. 雖然呢個講法後遭質疑：演唱人獎項唔應該受製作環境影響，但獎項結果最終重維持原判. 然而，自隔年起，只要有入圍者就有得獎者，若係宣布從缺就無入圍者.
最佳方言男演唱人獎（第8屆－第13屆）
※顏志文、劉劭希以演唱「客語」歌曲分別入圍第10屆同第13屆最佳方言男演唱人獎，以「#」符號標示.
最佳方言歌曲男演唱人獎（第3屆－第7屆）
※鄧進田以演唱「客語」歌曲入圍第3屆最佳方言歌曲男演唱人獎，以「#」符號標示之.
七年戰爭
七年戰爭係指1756年到1763年期間七年歐洲多國都有份參戰嘅戰爭，參戰雙方分別以英國、普魯士聯盟同埋法國、奧地利聯盟為首，最後由英普聯盟打贏. [[Category:仗]]
最佳臺語男歌手獎
最佳男演唱人獎（第1屆－第2屆）
※洪榮宏以演唱「台語」歌曲入圍第2屆最佳男演唱人獎.
※首屆典禮採現場評分制.
統計
※連續3年（包含）以上獲獎或提名，以「－」符號表示. '''※第1屆同第2屆頒獎典禮都喺1990年舉行；第7屆因業務移轉因素延至1996年舉行. '''
入圍次數最多（5次以上）
※蕭煌奇曾入圍2003年第14屆「最佳作詞人獎」、「最佳國語男演唱人獎」、2008年第19屆「最佳作曲人獎」、2009年第20屆「最佳國語男歌手獎」、2010年第21屆「最佳專輯製作人獎」等獎項，即佢個人共有10次金曲獎入圍記錄（不含專輯獎項）.
出面網頁
類:臺灣一覽
機場客運站
《機場客運站》（英文：The Terminal），係2004年上畫嘅美國電影，由史匹堡導演，湯漢斯、嘉芙蓮薛達鍾斯、史丹利特治同齊麥拜特主演.
半導體零件
半導體零件（Semiconductor device）係電子零件一類. 半導體零件由半導體整成，傳電全靠固體，唔會用氣體傳電，亦唔似真空膽放熱電子傳電.
一啲集成電路可以有幾粒到幾百萬粒半導體零件.
貨車
貨車有時又叫卡車，係用嚟運貨嘅車，屬於商用車嘅一種.
碓
碓（音兌），農具一種，收米後用來脫穀. 佢個構造啲似搖搖板咁，中間有個架做支撐，架中間穿條長木方，一頭放舂臼，另一頭用來使力. 用碓亦叫碓.
碓，讀 ，用幼嘅硬物按壓咁解，例如：「用枝筆碓佢」.
齊麥拜特
齊麥拜特（英文：Chi McBride，）係一個美國男演員.
乾燒伊麪
乾燒伊麪係香港或者廣東嘅一種麪食，喺飲宴中都幾常見. 而去到香港以外嘅港式餐廳，乾燒伊麪亦都係幾常見嘅一種菜式.
乾燒伊麪嘅主要材料係菇類（例如冬菇絲、草菇絲等）同伊麪，以韮黃同蠔油汁炒製而成. 由於當中無肉類，可視為一種素菜，不過由於有好多油分，所以被認為係唔健康食物.
門斗
門斗係門一部份，門樞對上同對下，要有個凹位，承位度門，等佢可以轉動，唔會移位. 個凹位好似斗，所以叫門斗. 現代一般用門單，就唔使門斗.
文
英文門斗叫door socket.
納米無明火
《納米無明火》（Nano Life Without Fire）係香港電視娛樂製作嘅飲食同訪談節目，由谷德昭做主持，2021年7月5號到7月16號逢禮拜一到五22:30—23:00喺ViuTV播. 節目主持會拜訪住喺面積好細嘅住宅單位（俗稱「納米樓」）而無得明火煮食嘅人，請佢哋講下住「納米樓」嘅原因同經歷，主持又會示範點樣用電磁爐煮大餐.
礊
礊，讀 ，係一個象聲詞，形容揮鞭嘅聲，例如：「礊礊下」.
下薩克遜
下薩克遜（Niedersachsen，又譯下薩克森），係德國西北面嘅一個聯邦州，首府漢諾威.
河村優
（）係日本足球員，司職中場，效力過札幌岡薩多，水戶蜀葵，及福岡黃蜂.
門架
門架，又叫門框，係門嘅外在部份，安喺屋宇門嘅開口邊. 用來保護度門.
文
英文門架叫door frame.
失驚無神一家人
《 失驚無神一家人》（英文：Instant Family），係套2018年上畫嘅美國喜劇片，Sean Anders導演，麥克華堡主演.
畐
畐，讀 ，填滿、逼滿咁解，例如：「脹畐畐」.
垃圾䊦
垃圾䊦係欽州嘅一種䊦，使金銀花、水君子、艾草、魚腥草、雷公根、五指毛桃、白花草等草藥，混埋米、糖做成. 垃圾䊦係農曆四月八嘅傳統糕點，因有俗語「四月八，大水推垃圾」而得名.
北萊茵－西法倫
北萊茵－西法倫（Nordrhein-Westfalen，又譯北萊茵－威斯特法倫），係德國西面嘅一個聯邦州，首府杜塞爾多夫.
谷德昭
谷德昭 （Vincent Kok ，），係香港電影人，做過導演、編劇、演員，師承高志森.
蒙上你的眼
《蒙上你的眼》（英文：Bird Box），係套2018年上畫嘅美國電影，Susanne Bier導演，珊迪娜布洛主演.
愛爾蘭足球協會
愛爾蘭足球協會（Cumann Peile na hÉireann）係愛爾蘭共和國嘅足球協會.
歷史
1921年6月，利揚省足協同其他幾支球隊退出當時總部位於貝爾法斯特嘅愛爾蘭足協，自己組建咗自由邦聯賽. 同年9月，自由邦聯賽嘅球隊組建「愛爾蘭自由邦足球協會」（英文：Football Association of the Irish Free State），正式脫離愛爾蘭足協成為獨立嘅足球協會.
1920年愛爾蘭足協宣佈退出國際足協之後，自由邦足協喺1923年加入國際足協. 1936年自由邦改為共和國之後，自由邦足協正式改名為「愛爾蘭足協」. 之後兩個「愛爾蘭足協」就一直為焉個足協代表成個愛爾蘭島爭論不休，更加經常從對方嘅地頭挖球員，令到當時有好多愛爾蘭球員都效力過晒兩支「愛爾蘭國家隊」. 1946年，北邊嘅愛爾蘭足協重新加入國際足協之後，南邊嘅愛爾蘭足協唔再從北愛爾蘭挖球員，而北邊嘅愛爾蘭足協亦都從1950年起唔再從愛爾蘭共和國挖球員. 1954年，國際足協通過行政命令：兩個「愛爾蘭足協」都唔可以再自稱「愛爾蘭」；南邊嘅愛爾蘭足協要自稱「愛爾蘭共和國」，而北邊嘅愛爾蘭足協就要自稱「北愛爾蘭」.
從1990年代後期開始，由於《貝爾法斯特協議》規定喺北愛爾蘭出世嘅人有權決定拿英國定愛爾蘭國籍，唔少喺北愛爾蘭出世嘅球員，喺發跡之後轉投愛爾蘭共和國男子足球隊，引起不滿.
屬下聯賽
類:各地足球協會
挪威文
挪威文（挪威文：norsk），係挪威通行嘅官方語言，屬於印歐語系日耳曼語族北日耳曼語支，佢同瑞典文相通. 挪威文分做書面挪威文同新挪威文兩種. 前者有85%挪威人用緊，比較似丹麥文. 後者有15%挪威人用緊，同丹麥文有明顯分別. 使用嘅文字係拉丁字母，大約500萬人用緊.
志摩
志摩（しま）係日本三重縣一個市，人口5萬.